Makron posle posete Trampu: Promene američke politike su lude - Sputnjik Srbija\n08:30 01 Oktobar 2020\n18:39 26.04.2018 Preuzmite kraći link\nFrancuski predsednik Emanuel Makron kaže da možda nije uspeo da ubedi predsednika SAD Donalda Trampa da se pridržava međunarodnog sporazuma s Iranom, koji je šef Bele kuće inače nazvao „ludim“, a Makron je sada istim pridevom opisao česte promene američke globalne politike.\n„Moje stanovište je… da će se on odreći ovog sporazuma, iz unutrašnjepolitičkih razloga“, rekao je Makron na kraju trodnevne posete SAD, prenosi Bi-Bi-Si.\nTramp ima rok do 12. maja da odluči da li će se Vašington i dalje pridržavati ovog sporazuma, namenjenog sprečavanju Irana da se domogne nuklearnog oružja ili će ponovo uvesti sankcije Teheranu.\nPredsednik SAD je oštro kritikovao sporazum s Iranom koji je potpisala administracija njegovog prethodnika Baraka Obame, ocenjujući ga „ludim“.\nBi-Bi-Si navodi da je Makron u obraćanju novinarima nakon govora koji je održao studentima Univerziteta „Džordž Vašington“, koristio sličan jezik opisujući česte promene u pozicijama SAD o globalnim pitanjima, uključujući klimatske promene i sporazum s Iranom.\n„To može da funkcioniše kratkoročno, ali je veoma ludo srednjoročno i dugoročno“, rekao je predsednik Francuske.


Nova pravila: Pušimo kako Evropa kaže (ali, po zakonu) - Muški Portal\nMuški Portal » Business » BiH » Nova pravila: Pušimo kako Evropa kaže (ali, po zakonu)\nU današnjem odgovoru za Fenu ovim povodom, Mediha Bakalović, pomoćnica ombudsmena za zaštitu potrošača u BiH, naglasila je da Zakon o ograničenoj uporabi duhanskih prerađevina u Federaciji BiH iz 1998. godine mora ubrzo prerpjeti izmjene.\n– Ovakva obaveza proizlazi iz potpisane Konvencije o kontroli duhana koja nameće tri glavne obveze, a to su zabrana prodaje duhana i duhanskih proizvoda osobama mlađim od 18 godina, zabrana njihova reklamiranja i zabrana pušenja u zatvorenim prostorijama, kazala je ona.\n– BiH mora uskladiti svoje propise s potpisanom Konvencijom do 2015. godine. Važeći Zakon o upotrebi duhanskih proizvoda propisuje navedene obaveze dosta labavo i s određenim rezervama o pitanju reklamiranja, oznakama upozorenja i pušenja u zatvorenim prostorima, upozorila je Bakalović.\nPlanirano je da se u kampanji koriste bivši pušači kao model za reklamiranje koristi od prestanka pušenja. Kampanja će posebno biti fokusirana na žene i niže socio-ekonomske grupe. Prema zvaničnim podacima, zbog duhana svake godine u Evropskoj uniji umre više od 650.000 ljudi.\nRelated ItemsBarack ObamacigareteduhanEuropaEvropska komisijafbiInternetOlimpijske igrePredsjedništvo BiHRomaZakonZdravlje


Izmena saobraćaja u Ulici Jurija Gagarina zbog radova - Bizlife.rs\nIzmena saobraćaja u Ulici Jurija Gagarina zbog radova\n14:03 Beograd, 25/01/2012\nZbog postavljanja nove kišne kanalizacije u Ulici Jurija Gagarina, na deonici od raskrsnice sa Ulicom proleterske solidarnosti do raskrsnice sa Ulicom Vladimira Popovića, na snazi će biti posebna organizacija saobraćaja, saopštila je Direkcija za javni prevoz.\nOd 25. januara do 15. februara za saobraćaj će biti zatvorena srednja i leva saobraćajna traka ka Ulici proletreske solidarnosti, smer ka novobeogradskim blokovima, a od 15. do 23. februara za saobraćaj će biti zatvorena srednja i desna saobraćajna traka ka Ulici proleterske solidarnosti, odnosno u istom smeru.\nOd 23. februara do 14. marta biće zatvorena srednja i leva saobraćajna traka ka „Sava centru“, smer ka mostu „Gazela“, dok će od 14. do 22. marta za saobraćaj biti zatvorena srednja i desna saobraćajna traka u istom smeru.\nZa vreme radova neće biti izmenjen režim rada linija javnog gradskog saobraćaja. Stajalište „Blok 42“ u smeru ka mostu „Gazela“ biće privremeno izmešteno u Ulicu savski nasip, pre raskrsnice sa Ulicom proleterske solidarnosti, i po završetku radova biće vraćeno na prvobitnu lokaciju.


Gradonačelnik BL odgovorio na hrvatsku protestnu notu\nTanjug 11. januara 2022. 12:21\nBANJALUKA – Postavljanje ploče majoru Milanu Tepiću u ulici koja nosi njegovo ime godinama, nije akt koji je usmeren protiv bilo koga, pa ni protiv hrvatskog naroda, kaže gradonačelnik Banjaluke Draško Stanivuković.\n„Banjaluka je fokusirana na život, suživot, razumevanje i toleranciju, a to govore i mnoga dela usmerena prema svim narodima koji žive u našem gradu. Grad Banjaluka radi na legalizaciji svih verskih objekata, dali smo do sada najveću podršku Karitasu kao i Katoličkoj gimnaziji. Zašto iz Hrvatske tada nije stigla pohvala? Zašto reakcije dolaze samo u slučaju kada se nekom nešto ne dopada? Zašto svi zajedno naglasak ne stavimo na ono što nas povezuje“, naveo je Stanivuković.\nReagujući na protestnu notu Hrvatske, zbog otkrivanja spomen ploče majoru Tepiću, Stanivuković za banjalučke Nezavisne novine kaže da je poznato da na istorijske događaje gledamo drugačije i verovatno ima ulica u Zagrebu ili Hrvatskoj čiji se naziv narodu u Republici Srpskoj ne dopada.\nIstakao je da Banjaluka, kao Grad nema ambiciju da komšijama određuje kako će obeležavati spomen na svoje ljude iz prošlosti.\n„Major Milan Tepić je svetli primer Srbina koji se zakleo na odbranu zemlje koju je branio do kraja života, svestan da bi oružje iz kasarne bilo upotrebljeno protiv srpskog naroda. Major Tepić je žrtvovao svoj život za vernost sopstvenoj državi i vojsci, postupio je viteški, onako kako se očekuje od vojnika“, istakao je Stanivuković.\n„O tome kakvoj politici stremimo u Banjaluci najbolje govore činjenice da smo nakon toliko godina ugostili gradonačelnicu Sarajeva, te pozvali u posetu gradonačelnika Zagreba“, zaključio je Stanivuković.\nHrvatsko MVEP uputilo je juče protestnu notu Ministarstvu spoljnih poslova BiH povodom otkrivanja spomen ploče majoru JNA Milanu Tepiću u Banjaluci.\nMajor Tepić je na početku rata razneo sebe zajedno sa skladištem oružja ne želeći da dozvoli da ono padne u ruke Hrvatske vojske.


HostArmada kuponi i pogodnosti 2022\nHostAdvice HostArmada Prikazi Kuponi\n2 Kupona je dostupno za HostArmada\nPoslednji pokušaj: pre 2 dana, 8 sati i 47 minuta , ISTIČE 23.5.30.\nPoslednji pokušaj: pre 10 sati i 22 minuta , ISTIČE 1.8.30.\n931 korisnika je koristilo ovaj kupon\nPoslednji pokušaj: pre 116 dana, 13 sati i 53 minuta , ISTIČE 24.11.21.\nPoslednji pokušaj: pre 192 dana, 11 sati i 35 minuta , ISTIČE 24.11.21.\nPoslednji pokušaj: pre 11 dana, 10 sati i 41 minut , ISTIČE 24.11.21.\nPoslednji pokušaj: pre 184 dana, 10 sati i 7 minuta , ISTIČE 24.11.21.\nPoslednji pokušaj: pre 149 dana, 17 sati i 1 minut , ISTIČE 1.12.21.\n54 korisnika je koristilo ovaj kupon\nPoslednji pokušaj: pre 172 dana, 21 sat i 26 minuta , ISTIČE 2.12.21.


Avganistan: 40 žrtava samoubilačkog napada\nAvganistanci prenose telo žrtve napada u Majmani u bolnicu u tom gradu\nAvganistanski predsednik Hamid Karzai oštro osudio akt u Majmani, ističući da su njegovi počinioci neprijatelji islama i humanosti\nZvaničnici na severu Avganistana saopštili su da je u samoubilačkom bombaškom napadu na jednu džamiju poginulo najmanje 40 osoba, u jednom od najsmrtonosnijih takvih napada tokom poslednjih nekoliko meseci.\nVlasti su navele da je napadač ušao u džamiju u Majmani, glavnom gradu provincije Fariab danas, na početku proslave Kurban bajrama. Takođe je navedeno da je meta napada bio regionalni policijski zvaničnik koji se nalazio na molitvi u džamiji. Taj zvaničnik je, kako je objavljeno, preživeo napad, ali je među pripadnicima obezbeđenja bilo više od 20 žrtava.\nU napadu je stradalo i više civila, uključujući decu. Niko do sada nije preuzeo odgovornost za napad, ali vlasti okrivljuju Taliban. Avganistanski predsednik Hamid Karzai oštro je osudio napad, ističući da su njegovi počinioci neprijatelji islama i humanosti.\nU ranijem saopštenju povodom praznika, Karzai je pozvao pripadnike Talibana da polože oružje.


Sremska Mitrovica – Jedinice 1. brigade kopnene vojske Garnizona Sremska Mitrovica u subotu, 18. maja organizuju manifestaciju „Otvoreni dan“. Manifestacija će biti realizovana u vremenskom periodu od 08:00 do 14:00 časova u kasarni „Boško Palkovlević Pinki“ u Sremskoj Mitrovici, a tim povodom juče je u Gradskoj kući održana konferencija za medije.\nPrvi put mitrovačka kasarna je svoja vrata građanima otvorila 2010. godine, što znači da će manifestacija zakazana za subotu biti osma po redu.\n„Cilj ove akcije je da prikažemo deo osposobljenosti pripadnika 1. brigade kopnene vojske i jedinica razmeštenih u garnizonu Sremska Mitrovica u izvršavanju dodirnih zadataka i misija, da izvršimo promociju vojnog poziva i da družeći se sa građanima podignemo nivo njihovog poverenje, kako u Vojsku Srbije, tako i u jedinice koje su razmeštene po gradu“ rekao je Borisav Krnjajić komadant kasarne „B.P.Pinki“ u Sremskoj Mitrovici.\nKrnjajić je istakao da je do sada manifestaciju posetilo oko deset hiljada ljudi, te da se nada da će posetilaca i ove godine biti u velikom broju i da će im ukoliko vremenski uslovi dozvole i prikazati sve ono što su pripremili, a to je sve od održavanje vojne opreme, borbenih vozila do dinamičkog dela koji ima za cilj da prikaže osposobljenost posade i tima za rukovanje sa borbenim vozilima i naoružanjem koje se koristi u toku redovnog procesa obučavanja.\nOn je istakao je da se u saradnji sa Kazneno – popravnim zavodom Sremska Mitrovica za najmlađe sugrađane priprema posebno iznenađenje i podsetio da je u toku konkurs koji je otvoren za prijem profesionalnih vojnika u vojnu službu, kao i da će u toku manifestacije svi građani koji budu želeli da budu deo Vojske Srbije moći da popune prijavu za ovaj konkurs.\nKomadnat Krnjajić je dodao je da će „Otvoreni dan“ imati humanitarni karakter, tako da će svi građani koji budu želeli, a zdravstveno su sposobni za to, moći dobrovoljno da daju krv za potrebe svih građana Srbije.\n„Zahvalio bih se lokalnoj samoupravi na čelu sa predsednikom Skupštine grada Tomislavom Jankovićem, Kazneno – popravnom zavodu i upravniku Aleksandru Alimpiću, medijima i svim organizacijama koji su dali doprinos i pružili podršku da se ova manifestacija organizuje i sprovede“ rekao je Krnjajić.\nVojska Srbije osmi put organizuje manifestaciju „Otvoren dan“, a prema rečima Jankovića to je jedinstvena prilika da se svi Mitrovčani upoznaju sa jednim danom života i rada pripadnika Vojske Srbije.\n„Grad Sremska Mitrovica ceneći ulogu i značaj Vojske Srbije u sistemu odbrane naše zemlje, a uvažavajući da je Vojska značajan poslodavac u našem gradu, kao i činjenicu da joj duguje veliku zahvalnost obzirom da je pre pet godina Vojska dala veliki doprinos da se Mitrovica odbrani od majskih poplava i ovoga puta će dati podršku u organizaciji „Otvorenog dana“. Želimo da pozovemo sve naše sugrađane da prisustvuju manifestaciji i mi smo kao Gradska uprava organizovali besplatan prevoz za sve one koji žele da posete kasarnu i budu deo ove velike priče. U subotu, 18. maja od 8:30 časova do 9:30 čaova na relaciji centar grada kroz ulicu Kralja Petra kod Dunav osiguranja do kasarne biće organizovan besplatan autobuski prevoz. Povratak do grada je zakazan za 12:00 časova, dok druga linija na relaciji Kuzmin – Martinci – Laćarak kreće u 8:30 časova iz Kuzmina“, rekao je Janković.\nU četvrtak, 16. maja na Gradskom trgu biće organizovana promocija „Otvorenog dana“ na kojoj će biti prikazan delić onoga što je pripremljeno za subotu, 18. maj kao jedan uvod u čitavu manifestaciju.\n„Gradska uprava će takođe kroz kulturno umetnički program pomoći ovu manifestaciju i biće odigrana fudbalska utakmica između pripadnika Garnizona i Gradske uprave“ rekao je Janković.\nDve nagrade ze ekonomsku školu na „Književnoj olimpijadi“\nZapažen uspeh laćaračkih konjara na Novosadskom poljoprivrednom sajmu


- Na kraju 2019. verovatno ćemo predložiti potpuno ukidanje tog zakona, da ne postoji više zabrana zapošljavanja u javnom sektoru. Ali ćemo zadržati komisiju za zapošljavnje, jer moramo da imamo sistem kontrole, pa svakako i kroz centralni reigistar obaveznika socijalnog osiguranja, ali i kroz vladinu komisiju kako ne bi došlo ponovo do prekomernog zapošljavanja - rekla je premijerka u Skupštini Srbije.\nPremijerka je, odgovarajući na poslaničko pitanje Muamera Zurkolića "kada će biti ukinuta zabrana zapošljavanja u javnom sektoru pošto kvalitet u školstvu trpi zbog toga", rekla da Vlada nikada nije bila protiv toga da se zaposle ljudi gde postoji nedostatak kadrova.\n- Nismo dozvoljavali zapošljavanje dodatne administracije, osim u vanarednim okolnostima, isto tako i u školstvu - dodala je premijerka.\n- Tu nam nedostaje 790 ljudi. U školstvu, ako postoji potreba i ona se obrazloži, ako postoji prostor u budžetu za plate, ide automatski dozvola za zapošljavnje. Sve će biti drugačije od 1. janura 2020, relaksiraćemo to pitanje, ali zadražavamo kontrolu da ne bi došlo do iskakanja iz budžeta i pravljenja ogromnih troškova - navela je Brnabić.


Načelnici “Četvorke” potvrdili pristup registru zaposlenih – PressMedia.ba\nNačelnici “Četvorke” potvrdili pristup registru zaposlenih\nPriključivanje općina uspostavljenim kantonalnim registrima imenovanih osoba i zaposlenih u javnom sektoru, kao i registru javnih nabavki bila je primarna tema sastanak ministrice pravde i uprave Kantona Sarajevo Lejle Brčić sa načelnicima i predstavnicima sarajevskih općina.\nUz načelnike općina Centar Srđana Madića, Novog Sarajevo Hasana Tanovića, Starog Grad Ibrahima Hadžibajrića, Ilijaša Akifa Fazlića, Ilidže Nermina Muzura, Vogošće Edina Smajića, te predstavnika općina Trnovo i Hadžići sastanku je prisustvovao i šef Ureda za borbu protiv korupcije i upravljanje kvalitetom KS Erduan Kafedžić.\n“Prezentovanje javnosti podataka o zaposlenima u javnom sektoru Kantona Sarajevo, uspostavljeno registrom zaposlenih 2019. godine, naišlo je na široko odobrenje građana u Kantonu Sarajevo, ali je i regionalno prihvaćena ideja i koncept. Nažalost, pravu sliku zaposlenih u javnom sektoru, odnosno kadrovske kapacitete javnog sektora Kantona Sarajevo, nemamo bez uključenih podataka sa lokalnog nivoga”, istakla je ministrica Brčić.\nUpravo zbog toga, dodala je, veoma je važno da se i općine priključe ovom procesu.\n“Od perioda početka primjene odluke o uspostavljanju ovih registara prošle u sve zakonske filtere. Nadležne institucije, prije svih Agencija za zaštitu ličnih podataka BiH, potvrdili su zakonitost odluke, odnosno evidentno postojanje javnog interesa da građani znaju sve podatke o utrošku javnih sredstava, pa i po osnovu finansiranja zaposlenih lica”, naglasila je Brčić.\nJedinstven pregled kadrova u javnoj službi u KS i reguliranje ove oblasti kroz zakon o jedinstvu javnog sektora stvorio bi prostor za razmjenu kadra unutar javnog sektora, na zakonit način, uz prethodnu regulativu koju je potrebno usaglasiti i sa višim nivoima vlasti.\nTo bi, prema riječima ministrice Brčić, pored jačanja transparentnosti, doprinijelo i ograničenju rasta birokratskog aparata, uz optimalno upravljanje ljudskim resursima u cjelokupnom javnom sektoru u KS.\nNa samom sastanku načelnici Mandić, Tanović, Muzur i Hadžibajrić su potvrdili pristupanje općina Centar, Novo Sarajevo, Ilidža i Stari Grad uspostavljenim kantonalnim registrima, ali i svim drugim aktivnostima koje su budu provodile na polju borbe protiv korupcije.\nNačelnici Fazlić i Smajić su naglaslili da su u potpunosti opredjeljeni svim aktivnostima koje su u funkciji transparentnosti, te da u potpunosti podržavaju inicijativu Ministarstva pravde i uprave KS, ali i naglasili da će izvršiti dodatne konsultacije na općinskim vijećima, kako bi i navedeni organ bio uključen u donošenje odluke.\nŠef ovog ureda Kafedžić prisutne je detaljnije upoznao o tehničkom aspektu uključivanja općina u ovaj proces, ali i o benefitima koje ta aktivnost donosi u sferi sprečavanja sukoba interesa, kao i u efikasnijoj borbi protiv korupcije.\n”Priliv informacija treba da bude na jednom mjestu da bi prevencija sukoba interesa i drugih nepravilnosti bile centralizovane. Uspostavu takvog sistema uradili smo sa Misijom OSCE-a u BiH koja i snosi sve troškove uspostavljanja jednog ovakvog sistema. Općine koje budu uključene samostalno će unositi podatke, uz pristup aplikaciji. Uz tehničko uputstvo, mi ćemo uraditi i obuku osoba koje u općinama budu radile na ovim poslovima”, rekao je Kafedžić.\nTagovi: "četvorka" Načelnici Registar zaposlenih


Portal Sarajevo-RS.com - Načelnik Ćosić se nada uspostavljanju saradnje sa Velenjem\nNačelnik Ćosić se nada uspostavljanju saradnje sa Velenjem\nutorak, 24 Januar 2017 11:32\npogledano 1408 puta\nDelegacija iz Republike Srpske u sastavu ministar industrije, energetike i rudarstva Republike Srpske Petar Đokić, ministar za ekonomske odnose i regionalnu saradnju Republike Srpske Zlatan Klokić, načelnik opštine Istočno Novo Sarajevo Ljubiša Ćosić i saradnici, nastavljaju posjetu Velenju u Sloveniji.\nDanas će se sastati sa preduzetnicima iz Velenja, posjetiti Muzej rudarstva i Kuću minerala. Cilj posjete delegacije Srpske jeste razvoj saradnje sa kompanija kao što je „Gorenje“, ali i preuzimanje pozitivnih iskustava ove lokalne zajednice u kojoj se nalazi termoelektrana koja snadbjeva najveći dio Slovenije.\n''Mi sa njima veoma dobro sarađujemo. Ovo je drugi put da smo organizovali ovakvu posjetu, koja otvara nove mogućnosti saradnje'', rekao je Đokić.\nMinistar za ekonomske odnose i regionalnu saradnju Republika Srpske Zlatan Klokić ističe da bi Srpskoj bila korisna iskustva iz Velenja, jer su u ovoj slovenačkoj opštini realizovani neki projekti koji su dobrim dijelom finansirani sredstvima EU.\nUspostavljanje bliske saradnje Istočnog Novog Sarajeva i opštine Velenje, kao i unapređenje privredne i drugih oblika saradnje između ove dvije opštine jedna je od mogućnosti kojoj se nada i načelnik opštine Istočno Novo Sarajevo Ljubiša Ćosić.\nGradonačelnik Velenja Bojan Kontič rekao je da današnja posjeta delegacije iz Srpske predstavlja nadogradnju dosadašnje uspješne saradnje.\nOn je dodao da postoji mogućnost saradnje u zajedničkim projektima koji bi bili finansirani sredstvima EU.\nIzvor i foto: opstinains.net\nZadnji put promjenjenutorak, 24 Januar 2017 12:04\nViše iz kategorije: « Šume Srpske uzimaju kredit od 26 miliona KM Volkswagen najveći proizvođač automobila na svijetu »


Drastičan ZAOKRET: Nemačka i Holandija neće više deportovati MIGRANTE! - Naši u svetu\nPrisilna deportacija migranata natrag u Avganistan mora da se nastavi, poručuju iz EU!\nObjavljeno 11/08/21 u 17:30\nFoto: Tanjug (AP Photo/Mindaugas Kulbis)\nNemačka i Holandija su odlučile danas da neće deportovati avganistanske građane koji kod njih traže azil, što je drastičan zaokret u odnosu na njihov stav od pre samo nekoliko dana.\nIstovremeno, grčke vlasti poručuju da Evropska unija ne može da se nosi sa još jednom migrantskom krizom, poput one viđene 2015. godine i da mora da deluje kako bi pokušala da spreči ljude da pobegnu od eskalirajućeg sukoba u Avganistanu, prenosi agencija Rojters.\nGrčki ministar za migracije Notis Mitarahi je poručio da bi deportacija tražilaca azila trebalo da se nastavi uprkos borbama, pošto bi, kako tvrdi, okončanje takvog povratka “poslalo pogrešnu poruku” i ohrabrilo više Avganistanaca da pokušaju doći do Evrope.\n“EU apsolutno nije spremna i nema kapacitete da se nosi sa još jednom velikom migracionom krizom”, rekao je Mitarahi za Rojters.\nNemačke vlasti su saopštile da obustavljaju deportaciju migranata u Avganistan zbog napete bezbednosne situacije, jer talibani preuzimaju sve veću kontrolu u toj bliskoistocnoj državi.\nNemački ministar unutrašnjih poslova Horst Zehofer “za sada” je naložio suspenziju, rekao je portparol tog ministarstva Stiv Alter, a prenosi agencija AP.\nAlter je izjavio i da trenutno ima gotovo 30.000 Avganistanaca u Nemačkoj koji bi trebalo da napuste zemlju.\nŠest državljana Avganistana trebalo je da bude deportovano prošle nedelje, ali je proces odložen, izvestila je nemačka novinska agencija Dpa.\nI Holandija je saopštila da u narednih šest meseci neće deportovati avganistanske građane, tražioce azila u Holandiji.\nU pismu parlamentu, zamenica holandskog ministra pravde Anki Brekers-Knol je izjavila da je Holandija planirala da ažurira svoju politiku o Avganistanu u oktobru, ali je odluku donela sada “u svetlu brzo pogoršavajuće situacije”.\nProšle nedelje, šest članica Evropske unije, među kojima Nemačka i Holandija, uputile su pismo Evropskoj komisiji u kojem navode da se prisilna deportacija migranata natrag u Avganistan mora nastaviti, uprkos tome što je vlada u Kabulu suspendovala takve “dobrovoljne povratke” na tri meseca.\nU pismu od 5. avgusta, ministri unutrašnjih poslova Austrije, Belgije, Danske, Nemačke, Grčke i Holandije, pozvali su izvršnu vlast EU da “intenzivira razgovore” sa avganistanskom vladom kako bi se osigurao nastavak deportacije izbeglica.\nViše od milion migranata došlo je u Nemačku 2015. godine u potrazi za azilom, od kojih su većina iz zemalja razorenih građanskim ratovima poput Sirije, Avganistana i Iraka.


Mihajlović: Ćuta i Zelenović zloupotrebili ekološki protest\nPolitika Autor:Beta12. sep. 202112:16\nPotpredsednica Srpske napredne stranke Zorana Mihajlović izjavila je danas da je ekološki protest u Beogradu "iskorišćen za predizborni skup pojedinih političara koji se bore za svoje pozicije".\n„Pojedinci su se juče kroz priču o ekologiji kandidovali za gradsku ili republički Skupštinu i to treba reći ljudima koji su juče došli jer zaista brinu o životnoj sredini, oni su zloupotrebljeni“, rekla je Mihajlović Ona je u pisanoj izjavi istakla da se ekološki aktivista Aleksandar Jovanović Ćuta bori za odredjenu poziciju i a lider Zajedno za Srbiju Nebojša Zelenović želi da sačuva svoju političku karijeru.\nIstakla je da „niko ne može da preti zatvaranjem mostova i autoputeva“ i dodala da je laž da će u „Mačvi, Loznici i Jadru sve propasti, ako tamo budu otvoreni rudnik i fabrike baterija i električnih vozila.\nZbog svađe aktiviste i SNS batinaša prekinut jutarnji program VIDEO\n„Oni koji su protiv litijuma, neka onda bace svoje mobilne telefone, lap-topove, jer sve je to litijum. Oni koji su protiv razvoja, protiv fabrika električnih vozila, samo pokazuju da su licemeri“, rekla je Mihajlović.\nAleksandar Jovanović Ćutaekološki protestekološki ustanakNebojša ZelenovićZorana Mihajlović


KKP: Rakićević uzeo avans, pa otišao u Zvezdu – Sport ONLINE\n11/10/2016 Radio Sport Domaća košarka, Košarka 0\nKošarkaški klub Partizan oglasio se povodom slučaja Petra Rakićevića koji je pre nekoliko dana potpisao za Crvenu zvezdu.\nKompletnu dokumentaciju pogledajte OVDE.\nRakićević je potpisao trogodišnji ugovor sa ‘crveno-belima’, iako je prethodno imao predugovor sa Partizanom, što su čelnici ‘crno-belih’ potvrdili dokumentima na zvaničnom sajtu.\nNekadašnji igrač Metalca iz Valjeva avansno je dobio 10.000 evra, ali je odlučio da se predomisli i pređe u dvostrukog uzastopnog srpskog i regionalnog šampiona.\nNa sajtu se takođe navodi da je menadžer Miodrag Radović, koji zastupa igrača, nekoliko dana po postizanju saglasnosti o budućoj saradnji, poslao nacrt potencijalnog ugovora, koji se razlikovao od ugovorenog.\nRadović je od kluba tražio da od sledećeg transfera Rakićevića njemu ide 20 procenata.\nIako će igrač morati da vrati novac koji je dobio, iz Partizana su nezadovoljni načinom na koji su se ponašali igrač i menadžer, pošto su, kako kažu, ugovor sa Zvezdom potpisali istog dana kada je bio zakazan sastanak u taboru rivala.\nKompletno saopštenje Partizana prenosimo u celosti i bez izmena.\n„Istina o pregovorima sa Petrom Rakićevićem i njegovim menadžerima\nNakon konsultacija unutar kluba, dogovoren je i održan sastanak 11.04.2016. godine na kom je postignuta saglasnost o budućoj saradnji, uključujući i iznos naknade za angažovanje igrača, kao i dodatne nagrade za ostvarene uspehe. Istovremeno, igraču Petru Rakićeviću je isplaćen avans u iznosu od 10.000 evra za šta je on potpisao priznanicu. Navedeni iznos, predstavljao je prvu ratu budućeg ugovora za angažovanje igrača u sezoni 2016/17.\nNakon današnjeg obraćanja, mi ćemo prepustiti javnosti da sama donese svoju procenu“.\nGreg: Rekao sam Bobiju "nosi se iz San Antonija"


Neće doći do rasta cena gasa | Direkt.rs\nPočetna Ekonomija Neće doći do rasta cena gasa\nNeće doći do rasta cena gasa\nMinistarstvo energetike saopštilo je da neće doći do rasta cena gasa. Ministarstvo je povodom pogrešnog interpretiranja saopštenja Srbijagasa da je došlo povećanja cena gasa za toplane i industriju, u saopštenju preciziralo da cena tog energenta nije povećana.\n„Saopštenje Srbijagasa nije u potpunosti jasno, ali u njemu zapravo nigde i ne piše da je došlo do povećanja cena. Tačno je da od 1. oktobra počinje primena izmenjene metodologije za cene pristupa sistemu za distribuciju prirodnog gasa i cenama prirodnog gasa za javno snabdevanje, koju je Savet Agencije za energetiku Republike Srbije odobrio na sednici, održanoj 31.avgusta 2017. „, izjavio je ministar rudarstva i energetike Aleksandar Antić.\nNovom metodologijom se vrše određene sitne korekcije za utvrđivanje cena pristupa sistemu za pojedine kategorije potrošača, koje su finansijski neutralne na prihode Srbijagasa, što znači da Srbijagas neće imati nikakvih dodatnih prihoda, navodi se u saopštenju.


Uskoro bez putnih naloga za teretna vozila - Pluton Logistics\nUskoro bez putnih naloga za teretna vozila\n13. novembra 2016. 22. aprila 2017. marko\tevidencija putnih naloga, Pravilnik o sadržini načinu izdavanja i vođenju putnih naloga i načinu vođenja evidencije o izdatim putnim nalozima, putni nalog, putni nalog za putnička vozila, putni nalog za teretna vozila, putni nalozi\nU „Sl. glasniku RS“, broj 90/16 objavljen je Pravilnik o sadržini, načinu izdavanja i vođenju putnih naloga i načinu vođenja evidencije o izdatim putnim nalozima.\nPravilnik stupa na snagu u roku od 8 dana od dana objavljivanja u „Službenom glasniku Republike Srbije“, a primenjivaće se počev od 12.02.2017. godine, kada će početi i primena zakona o prevozu tereta u drumskom saobraćaju, koji je donet krajem 2015. godine i čija je primena odložena za 18 meseci.\nPrivredna društva će verovatno i nakon početka primene novog pravilnika nastaviti da vode putne naloge zbog svoje lične evidencije kao i verovatno zbog činjenice da poreska uprava prilikom zahteva za refakciju akciza zahteva uvid u putne naloge.\nDanom početka primene novog pravilnika o putnim nalozima prestaje da važi Pravilnik o sadržini, izdavanju i vođenju putnih naloga i evidenciji o izdatim putnim nalozima („Sl.glasnik RS“, br. 20/96 i 32/2010), prenosi portal mojafirma.\nKompletan pravilnik pročitajte OVDE\n← Nemački logistički gigant „Rhenus“ stiže u Srbiju?\nTransportna platforma „TimoCom“-a smanjuje emisiju CO2 →\nOd 12. februara na snazi novi pravilnik o putnim nalozima\n5. maja 2021. 5. maja 2021. marko


RTCG - Radio Televizija Crne Gore - Nacionalni javni servis :: Svijet :: Kapitalizam donosi više štete nego koristi\nSVIJET ODLUČIO 21. 01. 2020. 10:29 >> 10:26 0\nKapitalizam donosi više štete nego koristi\nVećina ljudi vjeruje da kapitalizam, u svojoj današnjoj formi, donosi više štete nego koristi, otkrilo je istraživanje obavljeno uoči Svjetskog ekonomskog foruma.\nAutori istraživanja navode da su ih ranija istraživanja koja su pokazala rast osjećaja nejednakosti natjerala da pitaju građane da li su počeli da imaju dublje sumnje u zapadne zemlje utemeljene na kapitalizmu.\nViše od polovine svih ispitanih, njih 56 odsto, smatra da "današnji kapitalizam donosi više štete nego koristi u svijetu".\nNedostatak povjerenja u kapitalizam najprisutniji na Tajlandu, Indiji i u Francuskoj.\nNa nacionalnom nivou nedostatak povjerenja u kapitalizam najprisutniji je na Tajlandu (75 odsto), Indiji (74 odsto) te u Francuskoj (69 procenata).\nU drugim azijskim i evropskim zemljama te onima u Perijskom zalivu, kao i u afričkim i latinoameričkim zemljama prevladava ista ocjena u vrijednosti od preko 50 odsto.\nJedino u Australiji, Kanadi, SAD, Južnoj Koreji, Hongkongu i Japanu većina ispitanih nije saglasna s tvrdnjom da kapitalizam trenutno donosi više štete nego koristi.\nIstraživanje je potvrdilo različitu vrstu zabrinutosti građana, od one zbog brzog tehnološkog razvoja i nesigurnosti posla, do izostanka povjerenja u medije i osjećaj da nacionalne vlade ne umiju da se nose sa današnjim izazovima.\nPritom se podaci ponešto razlikuju pa su Azijci optimističniji od drugih u svijetu kada je riječ o ekonomskoj perspektivi. Mišljenja se razlikuju u zavisnosi od statusa pa oni bolje obrazovani imaju više povjerenja u to kako se stvari vode.\nČelnike korporacija koji će se ove nedjelje okupiti u Davosu mogao bi zainteresovati podatak po kome je povjerenje u biznis veće nego u vlade te da 92 odsto zaposlenih smatra bi glavni direktori kompanija trebalo da progovore o aktuelnim društvenim i etičkim pitanjima.\n"Biznis je ispunio prazninu koju su ostavili populisti i stranačke vlade", rekao je glavni direktor Edelmana Ričard Edelman.


Predizborni bilbord Ivice Dačića\nKakva god da bude formirana nova vlada Srbije, i bez obzira što neće trčati izbornu trku za predsednika države u drugom krugu, socijalista Ivica Dačić slovi za najvećeg pobednika izbora održanih u nedelju. Sa 15,3 odsto glasova kao predsednički kandidat i 45 mandata obezbedio je sebi poziciju glavnog igrača u formiranju buduće vlade. Loše vođena politika Demokratske stranke omogućila je Dačiću da profitira na ovim izborima, ali njegovo uzdizanje mnogima u Srbiji u simboličkom smislu stvara mučan osećaj da je na delu jedna vrsta restauracije.\nOvako su Dačiću pevali svirači u izbornoj kampanji. A razloga za slavlje nakon izbora zapravo najviše ima upravo ovaj socijalista. Njegov uspeh najveće je iznenađenje nedeljnih izbora.\nSam Dačić prilično je samouveren nakon brojanja glasova jasno stavljajući do znanja da neće biti lak pregovarač. Dosadašnjem zameniku premijera i ministru policije sa procentima su očigledno porasle i aspiracije.\n„Da budem iskren možda se u Srbiji ne zna ko će biti predsednik, ali mislim da se dobro zna ko će biti premijer“, poručio je on.\nLider socijalista Ivica Dačić nije usamljen u utisku da je njegova koalicija najveći pobednik ovih izbora koji će štaviše odlučivati o budućnosti Srbije. Uostalom kao i pre četiri godine, samo što ovoga puta ima znatno veću težinu sa duplo više osvojenih mandata i trećim mestom u predsedničkoj trci sa zavidnih 15 odsto glasova.\nBez obzira da li će se SPS naći u budućoj vladi ova stranka se može smatrati najvećim pobednikom izbora, ocenjuje Vladimir Pavićević sa Fakulteta političkih nauka.\n„Moj utisak je da je Ivica Dačić 2008. godine veoma dobro procenio koji je to put za naredne dve, tri ili sad se ispostavilo četiri godine koji obezbeđuje da njegova stranka najviše profitira. Ali, Ivica Dačić i još neke ličnosti koje su u njegovom okruženju su ista ona lica koja smo mi gledali kod Miloševića. Ova situacija u kojoj SPS sada ima 16 procenata i gde Dačić jasno saopštava da njegova stranka ima premijersku funkciju zapravo na neki način u simboličkom smislu nama može da sugeriše da imamo na delu jednu vrstu restauracije i to je meni jedna užasna misao koju sada imam kao jedan osećaj u odnosu na rezultate i veliki uspeh Ivice Dačića na ovim izborima“, ocenjuje Pavićević.\nZa četiri godine u vlasti pokušavao je da uveri javnost da njegova SPS nije više ona partija iz Miloševićevih dana. Mada se u izbornoj kampanji nije libio da koristi njegovu retoriku. Poslednjih godinu dana bio je sve oštriji prema međunarodnim zvaničnicima, naročito oko Kosova. U poslednje vreme sve čećšće je igrao na nacionalnu kartu.\n„I kada su zamišljali da ćemo da nestanemo sa političke scene mi smo se uzdigli kao feniks. Sačuvao sam partiju, sačuvaću i državu Srbiju“, poručivao je Dačić u kampanji.\nŠta je Dačiću pomoglo da se uzdigne kao feniks. Kao što ga je pre četiri godine sporazumom o pomirenju i formiranjem vlade sa socijalistima Demokratska stranka načinila prihvatljivim partnerom tako mu je i sada pomogla. Profesorka Srbijanka Turajlić tu ne vidi neku preteranu dilemu.\n„Skandalozno vođenje vlade od strane Demokratske stranke. I sad vi sebe zamislite u poziciji potpuno osiromašenog i obespravljenog građanina koji shvata da ga je dotle dovela DS i onda pogledate izborne liste i kažete, dobro kome ja mogu najviše da verujem da je u stanju nešto da uradi da se ovo promeni. I možete da birate između Tome Nikolića i Ivice Dačića, i većini građana je očigledno Ivica Dačić delovao kao ubedljivije rešenje“, kaže Turajlić.\nMeđutim, naša sagovornica kaže da ona kao građanka ima problem sa Dačićem.\n„Zbog 90-ih, zbog afere kofer i nekog ponašanja koje meni ne uliva poverenje, ali... Na kraju kad pogledate unazad, pa vi kažete, stvarno je strašno šta nam je Dačić radio 90-ih, a onda se pojave građani i kažu, da, ali strašno je i ono što su nam demokrate radile posle 2000. godine“, zaključuje Turajlić.\nDok su njegovi oponenti bili zaglavljeni u plastenicima i štalama trošeći se na nerealna obećanja o hiljadama novih radnih mesta, desetinama stranih investitora i boljem životu Dačić je, kažu, najmanje novca uložio u izbornu kampanju što je osiromašenom delu Srbije mnogo više godilo nego izmišljena obećanja, ali je on i tačno znao šta hoće.\n„Kada smo padali sa vlasti 5. oktobra 2000. bilo je to uz bubnjeve, evo sada ćemo da se vratimo uz iste bubnjeve pošto su i bubnjari shvatili da su džabe lupali u bubnjeve“, poručivao je.\nNo, kako nam je u sećanje vratio i svog nekadašnjeg šefa Slobodana Miloševića pitalo smo našu sagovornicu Srbijanku Turajlić kako se osećala dok je od Dačića slušala Miloševićeve reči „malo morgen“ ili parafrazu nekadašnje čuvene rečenice izgovorene u Kosovu Polju „niko ne sme da vas bije“ u „niko ne sme da vas laže“.\n„Isto onako kao što sam se osećala kada su demokrate napravile vladu sa Ivicom Dačićem. Jako loše, ali te rečenice su finale onoga što je napravljeno 2008. Tada je DS odlučila da vaskrsne Ivicu Dačića, on je čovek očigledno dovoljno inteligentan da je umeo to da iskoristi“, kaže Turajlić.\nA ako je suditi po tome što je na koncertu jedne folk pevačice u samom finišu izborne kampanje, gde su socijalisti bili glavni gosti a Dačić i zapevao, u njihovom društvu sedeo i lider demokrata Boris Tadić, doduše kiselog lica, možda će njih dvojica ponovo biti ključni igrači u Srbiji.


BILTEN STANAR #12: Promene uslova za mesne izbore – bez pregovora sa građanima - Inicijativa za lokalnu samoupravu\nMesna samouparva: izmene uslova „u hodu“\nDa li samoorganizovani građani i nezavisni kandidati koji su odlučili da se kandiduju na izborima za mesne zajednice treba da brinu o tome da li za njih postoje zadovoljavajući izborni uslovi? Uporedo sa kampanjom i Inicijativom za mesne zajednice kojom pozivamo i ohrabrujemo građane Novog Sada da se kandiduju i izađu na ove izbore, u Srbiji započinju pregovori vlasti, opozicije i europarlamentaraca upravo oko poboljšanja izbornih uslova. Naravno, pregovori se vode oko uslova održavanja parlamentarnih, a ne mesnih izbora. Oni im nisu u fokusu ne samo zato što se održavaju na najnižem nivou, i to ne vlasti nego uprave, već i zato što po važećim zakonima oni uopšte nisu parlamentarni već građanski. S obzirom da se izmene uslova za održavanje izbora za savete mesnih zajednica počinju dešavati, s pravom postavljamo pitanje treba li i o time izmenama pregovarati sa građanima? Ne samo da bi trebalo nego bi i moralo, jer mesne zajednice, još uvek, jesu organizacije građana na čijim izborima pre svega može da se kandiduje svaki komšija kao pojedinac i ravnopravan učesnik izbora za člana saveta mesne zajednice. Ove lokalne institucije čak imaju i legitimne načine da te pregovore sprovedu, ali uvidom u aktuelne procese promena uslova kojim se reguliše održavanje mesnih izbora, uviđamo da su namere vlasti sasvim drugačije.\nUkoliko se osvrnemo na procedure koje su i dalje važeće u Novom Sadu ali i na načine na koje se sprovode izbori za mesne zajednice, osnovni izvor neregularnosti na njima je to što ih SNS, kao većinska partija na vlasti, smatra parlamentarnim i time jednim od izbora na kojima mora da pobedi. Da bi to učinila, radi ono što radi i na parlamentarnim izborima: angažuje članove stranke unutarpartijskim procedurama a verovatno kapilarnom mobilizacijom pokreće i članove njihovih porodica da glasaju za stranačke kandidate, vrši pritisak na svoje članove koji su zaposleni u javnim ustanovama, izvodi konvoje crnih džipova na ulice na dan izbora i neretko preti protivkandidatima. Umesto da je partijsko članstvo privatna stvar svakog komšije koje ne bi smelo da ga ometa u kandidovanju i glasanju na mesnim izborima, ono je skrivena stvar koja se unutarpartijskom mobilizacijom odvija kroz pritiske i prinude. Gradonačelnik Novog Sada i potpredsednik SNS-a je nedavno izjavio da će poraditi na mobilizaciji svog partijskog članstva za predstojeće izbore za mesne zajednice, ali je nakon našeg javnog upozorenja da stranke nemaju šta da traže na građanskim izborima, sam sebe javno morao da demantuje. Ovakva mobilizacija protiv građana predstavlja oblik istiskivanja građana iz institucija na koje imaju pravo i nepoštovanje izbornih procedura koje za ukupan rezultat ima istrajan rad vlasti na urušavanju mesne i lokalne samouprave.\nNačin borbe protiv tajne mobilizacije partijskog članstva i prinude građana da glasaju za njih predstavlja neskriveno, javno i dobrovoljno kandidovanje, upravo na način na koji su građani Novog Sada već krenuli da se okupljaju da bi izašli na izbore za mesne zajednice. Građani su, dakle, počeli da organizuju celokupnu javnost po ovom pitanju, i to već jeste javnost drugačija od one koju zahteva opozicija, a koja je utemeljena na prisustvu i ravnomernoj zastupljenosti u medijima sa nacionalnim frekvencijama. Kako je nedavno izjavio aktivista i arhitekta Dragoljub Bakić, za tu javnost po svemu sudeći neće biti neophodna nacionalna frekvencija, čak ni za predstojeće beogradske izbore, s obzirom da i bez nje postaje izvesno da će nakon narednih izbora parlamentarna prestonica sasvim drugačije izgledati od današnje. Međutim, da li je moguće da i Novi Sad izgleda sasvim drugačije nakon izbora za mesne zajednice, jer su se građani pokrenuli i bez nacionalne frekvencije? Mogući problem je i da će se vlast u našem gradu mobilisati da bi dodatno otežala i de-demokratizovala uslove za ove izbore.\nDakle, umesto da se radi na poboljšanju procedura, situacija se dodatno pogoršava time što je vlast počela da menja uslove za održavanje mesnih izbora. Ono što smo do sada mogli da vidimo vezano za ove izbore koji u nekoliko opština prethode novosadskim, a to su Temerin, Bačka Palanka, Lipar i Stara Pazova, a verovatno i u mnogim drugim, jeste niz izmena koje su odlukama skupština opština nametnute građanima i savetima mesnih zajednica. One su raznolike i kreću se od uvođenja mogućnosti kandidovanja građanskih lista pa čak i političkih partija, za razliku od dosadašnjeg pravila da kandidat može biti samo pojedinac pod svojim imenom i prezimenom, do obaveze overe potpisa kod notara koje svako ko namerava da se kandiduje mora da prikupi, a zatim i overi. Situacija u koju se dovode građani je neprihvatljiva, pošto su ovim odlukama prinuđeni da izdvajaju novac iz sopstvenog džepa da bi zadovoljili proceduru kandidovanja. To nikako ne možemo smatrati motivišućim za građane, a pogotovo ne fer izbornim uslovom. Ili je, pak, stvar opet samorazumljiva a zapravo neizrečena i tajna, da će „građanima“ prikupljanje potpisa organizovati, a potom i overiti, vladajuća stranka, na isti način kako je već u mesnim zajednicama prikupljala potpise za opozicione partije koje su odlučile da izađu na prošlogodišnje parlamentarne izbore?\nDa je do sličnih promena, kakvima smo svedoci po drugim mesnim samoupravama u okruženju, došlo i u Novom Sadu, računica bi bila sledeća: ako za 42 mesne zajednice u kojima bi ovog leta trebalo da se održe izbori uzmemo prosečan broj od 9 kandidata koji bi bili budući članovi saveta i 20 potpisa koje je potrebno prikupiti za svakog kandidata, dolazimo do cifre od oko pola miliona dinara koji su potrebni da bi potpisi bili overeni, a takva procedura ispoštovana. Koji su izvori i tokovi tog novca, za sada ostaje nejasno i nesagledivo, ali ne i namera vlasti koja stoji iza ovakvog poteza. Obaveza da poverenje komšija koje potpisom ukazuju svom kandidatu mora da bude overeno – nedopustiva je, jer smatramo da iza takve namere stoji temeljan rad vlasti na razaranju lokalnih zajednica i poverenja između građana koje može i treba da se uspostavi, svakako drugačije od već proverenih načina na koje ona to „poverenje“ gradi. Pod izgovorom uređenja procedura na izborima za mesne zajednice i kvazi kontrole radi umanjenja eventualnih zloupotreba, današnja vlast u Srbiji još jednom pokazuje da je jedino postojana u svom nastojanju da građanima na sve načine oteža učešće na izborima za mesne zajednice. To takođe znači i da im onemogući neposredno učešće u mesnoj samoupravi, kao i ostvarenje njihovih političkih prava, koja su Ustavom i zakonima ove države garantovana prava.\nPromene izbornih uslova za mesne izbore su u toku i odvijaju se paralelno sa pregovorima vlasti, opozicije i europarlamentaraca oko uslova održavanja parlamentarnih izbora. Ali uz bitnu razliku, jer oko promena uslova za mesne izbore očigledno nema pregovora. Kao što smo napomenuli, ti pregovori moraju da se obave i to sa građanima čije organizacije jesu same mesne zajednice. Međutim, ono što vidimo je da se kroz uputstva za sprovođenje izbora izmene spuštaju sa opštinskog i gradskog na nivo mesne samouprave i nameću građanima bez mogućnosti njihovog izjašnjavanja o tome. Iako u ovom slučaju vlast ne mora direktno kršiti zakon, jer izdaje uputstva za sprovođenje mesnih izbora koja zasniva na odlukama o mesnim zajednicama, ona zaobilazi duh i umanjuje značaj mesne samouprave kao propisanog i garantovanog oblika neposrednog učešća građana u političkom životu svoje zajednice. Uprkos tome što mesne zajednice po svojim statutima imaju već predviđen i legitiman način da pregovore sa građanima sprovedu, a to je organizovanje zborova građana koje bi saveti inicirali, predložili izmene izbornih uslova a zatim sa građanima došli do onih koje svi smatraju fer i poštenim. Na nama građanima je da i povodom ovakvih poteza vlasti javno reagujemo i zahtevamo da se izborni uslovi za mesne zajednice dodatno demokratizuju i da ne dopustimo da se vlast dovija kako bi ih trajno obesmislila i uskratila nam pravo na naše organizovanje u mesnoj i lokalnoj samoupravi.\n„Oružani sukob je gotov, ali rat još uvijek traje, samo mi toga nismo svjesni.“ Razgovarali smo sa Milicom Pralicom, aktivistkinjom i feministkinjom iz Banjaluke, koja od […]\n„Mjesne samouprave tek trebaju da se oslobode jednopartijskog sistema koji izgleda nikako nije izašao iz tih struktura.“ Razgovarali smo sa Tihomirom Dakićem, aktivistom iz Banje Luke […]\nKraj 2021. godine smo proveli u posetama i razgovorima sa ljudima u vojvođanskim mestima i opštinama – Nova Pazova, Sečanj, Bački Petrovac, Maglić, Bač i Stanišić […]


Knjaz Miloš postao deo Matoni 1873 i PepsiCo | Skandalozno\n“Ova prilika će nam pružiti nove mogućnosti za rast i razvoj kompanije, kupaca i naših zaposlenih. Ujedinjenje portfolija Matoni 1873 s portfolijom Knjaz Miloša obezbediće izvanredan kvalitet našim kupcima i potrošacima”, rekao je Paskvale. Prema njegovim rečima, te dve kompanije pomoći će kompaniji Knjaz Miloš da odskoči još dalje i proširi prodaju svojih proizvoda i u drugim zemljama širom sveta.\nPodsetio je da je kompanija Knjaz Miloš počela sa radom davne 1811. godine, dobila je ime po srpskom knezu, koji je izvor stavio pod zaštitu države.\n“Knjaz u našem regionu predstavlja sinonim za mineralnu vodu. Radi se o vodi vrhunskog kvaliteta koja je dobila niz nagrada za kvalitet“, kazao je Stojisavljević. Kaže da kompanija zapošljava 800 ljudi, predstavlja lidera na tržištima u Srbiji i Crnoj Gori, a sa tendencijom rasta u Severnoj Makedoniji i BiH. Stojisavljević ističe da je očekivani ovogodišnji neto promet kompanije 75 miliona evra.\nNa konferenciji za medije nije saopštena cena akvizicije kompanije Knjaz Miloš, jer, kako je rečeno, to nije politika kompanija Matoni i PepsiCo.\nBudite prvi sa komentarom na članku "Knjaz Miloš postao deo kompanija Matoni 1873 i PepsiCo"


MIGRANTSKA KRIZA U KRAJINI: U VUČIJAK STIGLA PRVA CISTERNA SA VODOM – SVIJET OKO NAS\nMIGRANTSKA KRIZA U KRAJINI: U VUČIJAK STIGLA PRVA CISTERNA SA VODOM\nMigranti u Privremenom prihvatnom centru Vučjak kod Bihaća danas su dobiti vodu, nakon odluke da obavezu finansiranja usluga dopremanja vode i odvoza smeća finansira Kantonalna uprava Civile zaštite Unsko-sanskog (USK) kantona, javlja Anadolu Agency (AA).\nIz Javnog preduzeća “Vodovod Bihać” za AA je potrvđeno da je prva cisterna stzigla u kamp Vučjak i da će u toku dana biti isporučena još jedna.\nTa odluka donesena je na jučerašnjem sastanku Operativne grupe za koordinisanje aktivnosti i nadzora nad migrantskom krizom na području Unsko-sanskog kantona (USK).\nGradonačelnik Bihaća Šuhret Fazlić ostao je pri stavu da Grad Bihać više neće pružati usluge prema kampu Vučjak, odnosno vršiti usluge odvoza smeća i dopremanja vode. Do dislociranja migranata iz kampa Vučjak, obavezu finansiranja usluga dopremanja vode i odvoza smeća preuzima Kantonalna uprava Civile zaštite da bi se spriječila humanitarna katastrofa i preventivno spriječilo ugrožavanje higijensko-epidemiološke situacije.\nCrveni križ u Bihaću će opsluživati migrante ishranom – lunch paketima, u količinama koje bude mogao obezbijediti kroz donacije, kao što je to i do sada bio slučaj.\nZvanično je Kanton preuzeo snabdijevanje kampa vodom u dogovoru s Gradskom upravom i vjerovatno će u toku dana napraviti sporazum o načinu distribucije vode u kamp Vučjak, kao i o otpremanju smeća. Danas u toku dana očekujem da ćemo imati kontakte s kantonalnim Ministarstvom zdravstva i socijalne politike, da vidimo smjernice kako djelovati u narednom periodu u interesu mira i u kampu i zadržavanjem tih ljudi do pronalaska rješenja. Jako je bitno da službe funkcionišu, da smo uvezani i ne dozvolimo da dođe do poremećaja koji može dovesti do neželjenih situacija. Mislim da smo svi usmjereni u tom pravcu – rekao je za AA Selam Midžić, sekretar Crvenog križa grada Bihaća.\nPo jučerašnjoj odluci voda će dolaziti u istoj količini u zavisnosti od povećanja ili smanjenja broja migranata.\nJučer nije bilo vode i migranti su se snalazili tako da odu u obližnje porodične kuće u samom naselju. Očekujem da to neće izazvati revolt mještana, jer su oni svjesni te situacije te će vjerovatno izaći u susret migrantima dok se ne uspostavi ponovna isporuka vode – rekao je Midžić.\nGradske vlasti Bihaća su ranije upozorile da je za održavanje kampa Vučjak potrebno 20.000 litara vode dnevno, redovno snabdijevanje hranom, čišćenje kanalizacije i drugo.\nIz Crvenog križa su najavili da će nastaviti ulagati napore kako bi se održavanje higijene podiglo na viši nivo te unaprijedilo kompletno stanje u kampu.\nPo mom mišljenju, Vučjak je dosad četiri mjeseca funkcionisao jako dobro, ali moramo zajednički, uz uvažavanje svih aktera koji su dosad dali doprinos, da napravimo nešto bolje. Da se poboljšaju uslovi u kampu dok se ne pronađe bolje rješenje – poručio je sekretar bihaćkog Crvenog križa.\nPrivremeni prihvatni centar Vučjak međunarodne organizacije i humanitarci smatraju neuslovnim. Iz Crvenog križa su naveli da lokacija Vučjak nema više kapaciteta za podizanje novih šatora.\nUjedinjene nacije (UN) u Bosni i Hercegovini nedavno su izrazile zabrinutost zbog prebacivanja migranata i tražilaca azila na područje Vučjaka, uputivši apel nadležnim bosanskohercegovačkim institucijama da hitno pronađu alternativni smještaj za migrante.\nBihać je već dvije godine pod konstantnim pritiskom ilegalnih migranata, a građani su ostavljeni sami da se bore s ovim problemom, bez konkretne pomoći nadležnih državnih institucija. Svakodnevno u prosjeku 150 migranata stiže u taj grad.


Grad obezbedio paketiće za decu korisnika Narodne kuhinje i decu na lečenju u zrenjaninskoj bolnici - RTV Santos\nGrad obezbedio paketiće za decu korisnika Narodne kuhinje i decu na lečenju u zrenjaninskoj bolnici\nGrad Zrenjanin obezbedio je i ove godine novogodišnje paketiće za decu korisnika Narodne kuhinje, kao i deci koja su na lečenju u zrenjaninskoj bolnici. Paketiće su danas, u prostorijama Crvenog krsta, a zatim i deci na Odeljenju pedijatrije Opšte bolnice „Đorđe Joanović“ uručile predstavnice Ženske odborničke mreže. Na dečijem odeljenju zrenjaninske bolnice članovi Centra za kreativno odrastanje i multikulturalnu saradnju – „CEKOM“ izveli su i prigodnu novogodišnju predstavu.\nZamenica predsednika Skupštine grada Zrenjanina Ljuba Travica kazala je, ispred Ženske odborničke mreže, da je ovo način i najbolji trenutak da se pokaže humanost, kao i briga za najmlađe sugrađane. – Ne sme u ovim prazničnim danima nijedno dete da bude zaboravljeno i oni koji su zdravi i veseli, ali ni oni koji su na lečenju. Grad vodi računa o svima, danas smo ovde u Crvenom krstu i dodelićemo poklone, a zatim ćemo otići do bolnice kako bismo i onim mališanima, koji nažalost, praznične dane ne mogu da provedu sa svojim prijateljima i roditeljima, već su u bolnici, da im poželimo brz oporavak, zdravlje i sreću. To je naš osnovni zadatak, a kroz posao koji u Skupštini grada radimo, Ženska odbornička mreža će se i dalje zalagati za sve one važne i bitne stvari koje se tiču svih naših sugrađana, a posebno najmlađih – kazala je Travica.\nSekretar Crvenog krsta Zrenajnin Aleksandra Tanasijević ukazala je da je u Crvenom krstu svaki dan, dan za darivanje. – Ipak, novogodišnji praznici posebna su prilika za to i zato nam je posebno zadovoljstvo što smo, zahvaljujući donaciji Grada Zrenjanina, u mogućnosti da obradujemo mališane koji su danas sa nama. U pitanju je devedeset mališana, dece korisnika Narodne kuhinje uzrasta do 15 godina, tu su danas naši volonteri, Deda Mraz koji će uručiti paketiće i doneti osmeh na lica, a paketiće uručujemo pre svega sa željom za narednu godinu za ovu decu, da budu srećna i zdrava, da budu dobri i vredni đaci i da na taj način grade lepšu budućnost.\nPrethodnoJP „Srbijagas“ nadležno za gasnu mrežu, od 1. januara radiće se bitna stvar\nSledećeRedovan prevoz za predstojeće praznike


ZUP i javni interes - Društvo - Dnevni list Danas\nPočetna » Vesti » Društvo » ZUP i javni interes\nStevan Lilić15.06.2015. 14:06\nMinistarstvo za državnu upravu i ReSPA organizovali su nedavno u Beogradu regionalnu konferenciju za temu „Zakon o opštem upravnom postupku“. Istovremeno, bio je to i povod za otvaranje javne rasprave o novom ZUP-u Srbije, posebno u cilju uključivanja svih relevantnih subjekata u zajedničkom naporu da se procesna infrastruktura upravnog odlučivanja (koja se meri hiljadama donetih odluka dnevno) harmonizuje i uskladi sa odgovarajućim evropskim standardima u pružanju javnih usluga građanima.\nPolazni osnov za donošenje novog ZUP-a počiva na „potpuno izmenjenoj ulozi javne uprave“. To podrazumeva njenu postupnu, ali odlučnu transformaciju od uprave kao instrumenta vlasti ka upravi kao savremenom javnom servisu građana. Zato je, osim potrebe da se realizuju preduzete političke i projektne obaveze, neophodno tome pristupiti u skladu sa principima „evropskog upravnog prostora“, posebno u kontekstu Izveštaja Evropske komisije o „ispunjenju političkih kriterijuma kojima se zahteva stabilnost institucija koje garantuju demokratiju, vladavinu prava i ljudska prava“. Od posebnog je značaja da se nov ZUP – oslobodi i od svih „promašenih penala“ iz prethodnih verzija, između ostalog: – da se nov ZUP donosi „radi usklađivanja sa ustavom“ (što nije tačno); ili da za ZUP nije potrebna „analiza efekta zakona“ (što takođe nije tačno); ili da se upravna stvar definiše kao „nesporna“ situacija (što sigurno nije tačno, jer spornih situacija ima napretek).\nSa vrednosnog stanovišta postavlja se prethodno pitanje vezano za formulaciju koja provejava kroz tekst važećeg ZUP-a, ali i kroz tekstove radnih verzija: da li je „zaštita javnog interesa“ zaista osnovni zadatak javne uprave (kako se često moglo čuti na stručnim i radnim skupovima). Odgovor na ovo pitanje definiše da li je uprava „javni servis građana“ prema evropskim standardima, ili je uprava „naredbodavna funkcija državne vlasti“, kako (prema sovjetskim uzorima) kod nas tvrdi prof. Radomir Lukić, ali i njegovi sadašnji sledbenici.\nJedno je sigurno: u demokratskom društvu funkcija „zaštite javnog interesa“ nije zadatak uprave. To je funkcija drugih državnih organa, pre svega javnog tužilaštva i sudova. Suština upravnog postupanja nije „zaštita“, već „ostvarenje“ javnog interesa“. Sa pravno-teorijskog stanovišta „zaštita“ javnog interesa podrazumeva izricanje sankcije (zbog povrede zakona), dok „ostvarenje“ javnog interesa podrazumeva određivanje dispozicije. Rešenje poreske uprave se ne donosi radi „zaštite“ zakonitosti, to nije sankcija („kazna“) protiv stranke, već radi „ostvarivanja“ zakona u smislu konkretizovanja zakonske obaveze (dispozicije) građanima. Kada Slobodan Jovanović kaže da „… pravne države ima čim je uprava dovedena u granice zakona…“, to znači da je zakonitost zaštita od uprave, a ne da uprava štiti zakonitost. Zakonitost štite sudovi (između ostalog i upravnom sporu kada odlučuju o nezakonitim upravnim odlukama). Koncept da je uprava zadužena za „zaštitu javnog interesa“ relikt je ranijeg perioda „jedinstva vlasti“ u kojem je uprava izjednačena sa sudstvom. Kako i novoj radnoj verziji ZUP-a ova okolnost nije dovoljno uočena (npr. čl. 120/2, čl. 150/3), neophodno je ovu situaciju odlučno korigovati.\nS druge strane, postavlja pitanje u kojoj meri treba menjati postojeći ZUP. Polazeći od principa da „ne treba menjati ono što dobro funkcioniše“ (R.Reagan), intervencije treba usmeriti na ona tačke koje u najmanjoj meri remete postojeću praksu i našu tradiciju upravnog postupanja, ali koje se nužno moraju inovirati radi postizanja cilja postavljenog u okviru „političkih kriterijuma“ vladavine prava, demokratije i standarda dobre uprave (npr. vremenska efikasnost u vođenju postupka, ostvarivanje zakonskih prava, pravnih interesa i izvršenje javnih obaveza građana, garancije transparentnosti u radu uprave i zaštita privatnosti stranaka, uvođenje savremene elektronske procesne komunikacije i sl.).\nKako je istaknuto, efikasne upravne procedure na svim institucionalnim nivoima, od ministarstava i drugih državnih organa, do lokalne samouprave, javnih preduzeća, ustanova i agencija, bitne su pretpostavke za otvaranje poglavlja „demokratija i vladavina prava“ u pregovaračkom procesu Srbije sa Evropskom unijom. Da ne bi ostalo samo „mrtvo slovo na papiru“, nakon usvajanja nužno sledi i efikasna implementacija novog ZUP-a, sa vertikalnim i horizontalnim usklađivanjem kolateralnog zakonodavstva, a iznad svega blagovremena i obuhvatna edukativna priprema upravnih službenika kroz programe inovacija znanja i proširivanja profesionalnih kapaciteta. Praksa i primeri u regionu (HR, CG, BH) nedvosmisleno na to ukazuju.


Koronavirus odneo prvi ljudski život u Srbiji - Novinice\nNaslovna > CORONA - COVID 19 > Koronavirus odneo prvi ljudski život u Srbiji\nKoronavirus odneo prvi ljudski život u Srbiji\n20 marta, 2020 4 aprila, 2020 0\nBeograd, 20. mart 2020.\nPredsednica Vlade Republike Srbije Ana Brnabić saopštila je na konferenciji za novinare u Vladi Srbije da je danas od posledica zaraze koronavirusom preminuo prvi pacijent u našoj zemlji.\nBrnabić je rekla da je reč o 59-godišnjem pacijentu iz Kikinde koji se lečio u Kliničkom centru Vojvodine u Novom Sadu, a koji se zarazio od čoveka čiji je sin bio u Milanu i koji se i sam sada bori za život.\nOna je u ime Vlade Srbije i predsednika Republike, izrazila saučešće porodici preminulog, odavši priznanje lekarima i medicinskom osoblju koji su se lavovski borili za njegov život.\nPremijerka je dodala da je u Srbiji do danas u 18 časova registrovano ukupno 135 potvrđenih slučajeva COVID-19, što je za 17 više od poslednjeg izveštaja jutros u 8 časova, a da je ih 64 u izolaciji.\nOsam zaraženih osoba trenutno je u teškom stanju i lekari se bore za njihov život, rekla je Brnabić.\nOna je najavila da se od sutra u 20 sati ukida javni prevoz u Srbiji do daljnjeg, a od nedelje u 20 časova se zatvaraju restorani, kafići i tržni centri.\nPredsednica Vlade je poručila da je na svima nama odgovornost da pokušamo da zaštitimo sebe, svoje najmilije i najbliže, porodice, komšije, lokalnu zajednicu, time što ćemo izlaziti što je manje moguće i poštovati preporuke.\nRestriktivne mere donete su da bi se sačuvalo zdravlje nacije, da bismo imali što manje žrtava u ovom ratu i da damo šansu zdravstvenom sistemu, rekla je Brnabić i dodala da se upravo zato pooštravaju mere zabrane kretanja.


Uključi se u POZORIŠTE O KOTORU\nIma toliko toga što bi želio/la ispričati o životu u Kotoru, a nema ko da te čuje? Evo prilike... UKLJUČI SE u pripremu dokumentarne pozorišne predstave (zasnovane na pričama građana/ki) sa ciljem da prikažu posebnosti, ali i problemi koji tište stanovnike/ce Kotora...Poziv je otvoren za sve – bez obzira na pol, godine, obrazovanje i glumačko iskustvo.\nVažno je da imaš želju da svojom pričom doprineseš pozitivnim promjenama u Kotoru. Ukoliko si radoznao/la, voliš igru, želiš da se oprobaš na pozornici ispričavši svoju priču o našem gradu - dođi na uvodno druženje u subotu 24. oktobra 2015. u 11h u Centru za kulturu Kotor /sala na 2. spratu/.\nProjekat pokreće NVO EXPEDITIO u saradnji sa pozorišnim rediteljem Petrom Pejakovićem.


Divna Ljubojević i "Melodi" održali koncert u "Kolarcu"\nNaša najznačajnija interpretatorka duhovne muzike Divna Ljubojević i njen hor "Melodi" opravdali su svetsku reputaciju izvanrednim nastupom na sceni "Kolarca". Ovaj prvorazredni kulturni događaj bio je deo koncertne turneje "Zlatna nit" čija je ideja da se domaćoj publici predstavi nit koja [...]\nNapisano 16 April 2018 . Objavljeno u Zabava\nNetfliks ove godine neće doći na Filmski festival u Kanu\nGlavni Netfliksov direktor za sadržaj Ted Sarandos izjavio je za Varajeti da Netfliks sa svojim filmovima ove godine neće doći na Filmski festival u Kanu. Sarandos je rekao da je festival poslao jasnu poruku kada je uveo pravilo da filmovi koji nisu prikazivani u bioskopima u Francuskoj ne mogu [...]\nPreminuo poznati srpski klarinetista Boki Milošević\nBEOGRAD - Poznati srpski klarinetista Božidar Boki Milošević preminuo je u Beogradu u 87. godini. U godinama posle Drugog svetskog rata, Milošević prvo je učio sam da svira, a potom je završio Muzičku akademiju. Postao je najpre član, a onda i šef Narodnog orkestra RTS gde je ostao sve do [...]\nDoveli mariju, izbacili sofiju: Velike promene u novoj sezoni „Vojne akademije“\nAkcenat ovog puta nije na mladim pilotima, nego na pešadiji, kaže reditelj. Pojačanje je i Viktor Savić, a nema ni Miloša Timotijevića Velikom smotrom 700 kadeta, intoniranjem himne i podizanjem zastave Srbije počelo je snimanje četvrte sezone „Vojne akademije“. U nastavku popularne [...]\nUlogom vrcave Violete Popadić, ćerke legendarnog Gige Moravca i Emilije u kultnoj seriji "Bolji život", Lidija Vukićević (55) u kratkom roku osvojila je srca publike širom bivše Jugoslavije. Ne treba, kaže, zanemariti ni Liliku u "Žikinoj dinastiji", u kojoj je rame uz rame igrala sa [...]\nPočinju "Nušićevi dani" u Smederevu FESTIVAL "Nušićevi dani" počinje večeras i traje do 28. aprila u Smederevu. Tokom pozorišne fešte koja se izvodi na sceni Centra za kulturu, tamošnja publika uživaće u predstavama "Korešpodencija" Zvezdara teatra (režija Gorčin Stojanović), [...]\nDevet veličanstvenih: rođendanska izložba KC Grada\nZa devetu godišnjicu postojanja pripremamo program pod zajedničkim nazivom 9 veličanstvenih, kojim ćemo završiti devetu i polako ući u desetu godinu rada. Rođendanske izložbe često su obuhvatale umetnike koji su se u prethodnim godinama predstavili u Velikoj galeriji, a njihova dela [...]\nBeldocs festival biće održan od 7-14. maja u u sledećim dvoranama: Sava centar, Dom omladine Beograda, Dvorana kulturnog centra Beograda, Dom sindikata, Jugoslovenska kinoteka, Muzej jugoslovenske kinoteke, Muzej savremene umetnosti Beograda, bioskop Fontana, Centar za kulturu ”Vlada [...]\nVoja Brajović se povukao iz kandidature za člana Nacionalnog saveta za kulturu\nVojislav Brajović, kao predsednik Udruženja dramskih umetnika Srbije, koje ga je sa još tri umetnička udruženja kandidovalo za člana Nacionalnog saveta za kulturu, ostaje posvećen radu na pripremama za obeležavanje 100 godina rada Udruženja, dodeli značajnih strukovnih nagrada Udruženje [...]\nZvezda spremna za početak finalne serije: Naši ciljevi se znaju\nI oni i mi smo svesni toga da nemamo poraz u "Pioniru", što unosi dodatnu energiju i samopouzdanje kod mojih igrača – rekao je trener Zvezde K ošarkaši Crvene zvezde i Budućnosti ispisaće večeras (19.00), u dvorani "Aleksandar Nikolić", prvu stranicu finalnog serijala ovosezonske Jadranske [...]\nNapisano 09 April 2018 . Objavljeno u Zabava\nSuper kompjuter predviđa ishod mundijala: Evo kako će Srbija proći na SP u Rusiji\nBorković u Hjundaiju i30N u TCR Evropa šampionatu\nVIDEO: Markes oborio Rosija, pa ga izbacili iz "Doktorovog" boksa\nWTA lista: Krunićeva tek na 50. mestu


Ericsson i CCTV pokreću prvi 3D TV kanal u Kini – Personal magazin\nUz pomoć naprednih 3D rešenja kompanije Ericsson, prvi nacionalni 3D TV kanal u Narodnoj Republici Kini mogao bi da uđe u više od 113 miliona domova. Nacionalni TV emiter China…\nUz pomoć naprednih 3D rešenja kompanije Ericsson, prvi nacionalni 3D TV kanal u Narodnoj Republici Kini mogao bi da uđe u više od 113 miliona domova. Nacionalni TV emiter China Central Television (CCTV) odabrao je napredna rešenja kompanije Ericsson koja će gledaocima širom Kine po prvi omogućiti da uživaju u vrhunskom 3D sadržaju.\n„Kinesko TV tržište je najveće na svetu i želje gledalaca za naprednim servisima i uslugama nas konstantno pokreću da unosimo inovacije kako bismo ispunili njihove potrebe. Sa kompanijom Ericsson sarađujemo više godina i zato smo svesni kvaliteta njihovih rešenja koja će ispuniti upravo ono što nam je potrebno – da svojim gledaocima pružimo novu generaciju televizije“ izjavio je gospodin Zang Boan, direktor Broadcasting and Transmission Centra, kompanije CCTV.\nCCTV je implementirao Ericssonova rešenja koja obuhvataju EN8190 MPEG-4 AVC HD enkoder, Ericsson RX8200 risivere, MX8400 multiplexer kao i nCompass Control koji će omogućiti direct-to-home distribuciju 3D sadržaja.\nEricsson i CCTV pokreću prvi 3D TV kanal u Kini was last modified: March 21st, 2012 by Redakcija\n3D TV kanalCCTVEricssonKIna


Provalili u kafanu pa POHARALI ŠANK\nLokalne vesti - Četvrtak 12.12.2019 - 14:34\nPripadnici Ministarstva unutrašnjih poslova u Vranju podneće Osnovnom javnom tužilaštvu u Vranju krivičnu prijavu protiv dvadesetjednogodišnjeg muškarca iz okoline Vranja, zbog postojanja osnova sumnje da je izvršio krivična dela teška krađa i krađa.\nUkrali pića u vrednosti 84.000 dinara FOTO: ilustracija\nSumnja se da je on zajedno sa dvojicom muškaraca iz Vranja starosti 35 i 57 godina, koji su prethodno uhapšeni, u noći između 30. i 31. oktobra ove godine, provalio u jedan ugostiteljski objekat u Vranju iz kog su ukrali veću količinu alkoholnih i bezalkoholnih pića i druge proizvode, čija se vrednost procenjuje na oko 84.000 dinara.\nOni su, kako se sumnja, tokom noći 7. maja ove godine ušli i u jednu porodičnu kuću u Vranju i iz nje ukrali 3.000 evra i 50.000 dinara.\nIn memoriam: Vlastimir Stamenković (1978 - 2020)\nJoš troje pacijenata preminulo u KC Niš, jedan u Vranju\nNije vic: Bosanskoj porodici uručena zahvalnica jer su se prvi zarazili koronavirusom\nDodela MTV nagrada uživo u Njujorku krajem avgusta, MOŽDA pred publikom\nPartizan se pohvalio: Pao četvorogodišnji ugovor sa centarforom\nOVE MERE možemo da očekujemo ako NE ZAUSTAVIMO KORONU\nJoš 18 Vranjanaca pozitivno na virus korona\nGotova jedna era, Mesi odlazi iz Barse?\nNovi Pazar: Za 24 sata preminulo pet osoba\nNemačka: Više od 9.000 žrtava korone\nStudenti traže besplatno testiranje, ukidanje školarina i dodatne rokove\nMaslo i mleko bivolica ponovo aktuelno u lečenju reume i plućnih bolesti


Siti će u subotu na nVembliju igrati od 16 časova protiv Stouk sitija u finalu FA kupa.\n“Prošle nedelje smo ušli u istoriju osvajanjem četvrtog mesta, ali sada je došlo vreme za trofej”, rekao je engleskim medijima Manćini.\nMančester siti prošlog vikenda je pobedio Totenhem i sada, dva kola pre kraja, ima sedam bodova više od petoplasiranog Liverpula. Siti može i do trećeg mesta, pošto zaostaje samo dva boda za Arsenalom.\n“Moraćemo da igramo najbolje što umemo protiv Stouka. Biće nam teško, jer će i za igrače Stouka to biti meč života. Učinićemo sve da donesemo još radosti našim navijačima”, istakao je italijanski stručnjak.\nU avgustu 2008. kompanija Abu Dabi Junajted Grup kupila je Mančester siti, a prvi čovek te firme Šeik Mansur Bin Zajed od tada je uložio dosta novca za dovođenje najkvalitetnijih svetskih igrača.\nTek ove sezone Siti je uspeo da dođe do željenih rezultata, a pored Manćinija, najveće zasluge za to pripadaju napadaču Karlosu Tevezu, koji je postigao 22 gola u 38 utakmica.\n“Da je neko pre dve ili tri godine rekao da će Siti biti među najboljim klubovima na svetu, niko mu ne bi verovao”, dodao je Manćini.\nMančester siti je do sada osvojio četiri kupa, a Stouk je bez trofeja u ovom takmičenju.


Merkel poziva na ravnomjernu raspodjelu vakcina – Borba\nOna se obraća forumu u trenutku kada njena vlada dobija kritike zbog spore kampanje vakcinacija u Njemačkoj zbog nedovoljne isporuke doza, i kada EU namjerava da počne bolje da kontroliše kako se vakcine proizvedene na njenoj teritoriji izvoze u druge regione i zemlje\nNjemačka kancelarka Angela Merkel pozvala je danas na “ravnomjernu” raspodjelu vakcina u svijetu u borbi protiv Kovida-19, u trenutku kada raste konkurencija između zemalja zbog smanjene ponude farmaceutskih laboratorija.\n“Ono što je važno je da bude rarnopravna raspodjela… u ovom periodu slabe raspoloživosti vakcina”, rekla je Merkel na Davos forumu koji se ove godine odvija virtuelno, prenosi agencija Frans pres.\nOna je priznala da je pandemija korona virusa otkrila znatne nedostatke u njenoj zemlji i da je ukazala na potrebu međunarodne saradnje na pitanjima kao što su vakcine.\n“Za mene je još jasnije nego prije, da treba da se opredijelimo za multilateralni pristup i da protekcionizam neće riješiti probleme o pitanju pristupa vakcinama posebno”, ocijenila je Merkel.\nOna se obraća forumu u trenutku kada njena vlada dobija kritike zbog spore kampanje vakcinacija u Njemačkoj zbog nedovoljne isporuke doza, i kada EU namjerava da počne bolje da kontroliše kako se vakcine proizvedene na njenoj teritoriji izvoze u druge regione i zemlje.\nMerkel je priznala da u Njemačkoj brzina djelovanja vlade nije bila zadovoljavajuća, prenosi AP.\n“Procesi su često postali mnogo birokratski i trajali dugo, tako da moramo na tome da radimo”, rekla je Merkel.\nRekla je da su solidne finansije Njemačke dozvolile da pruži znatnu podršku privredi u pandemiji i da su se isplatila višegodišnja ulaganja u istraživanja.\nAli je dodala gdje Njemačka nije dobro izgledala, i da se to i danas vidi, a to je nedostatak digitalizacije društva koja počinje sa povezivanjem zdravstvenih kancelarija, koje se vidi u digitalizaciji administracije, obrazovnog sistema, kada se govori o nastavi i učenju na daljinu.\nU podsticajnim mjerama će se voditi računa da se sredstva usmjere i na to, rekla je Merkel.\n“Mi imamo dobar pojedinačni zdravstveni sistem ali kada je reč o zdravlju zajednice, i prevenciji, još nemamo dovoljnu otpornost”, dodala je nemačka kancelarka.\nRadnička partija i inženjeri traže da preispita privatizacija Boksita


IZETBEGOVIĆ SE SASTAO SA MLADIM POLITIČARIMA IZ DEVET PARLAMENTARNIH STRANAKA | Hayat.ba\nPredsjednik Stranke demokratske akcije Bakir Izetbegović primio je danas mlade predstavnike devet parlamentarnih političkih stranaka iz Bosne i Hercegovine, okupljenih u asocijaciju „Grupa 9“.\nPredstavnici „Grupe 9“ su predstavili svoje aktivnosti koje su rezultirale izradom strateškog dokumenta „Mladi u fokusu: Preporuke za unapređenje položaja i statusa mladih u Bosni i Hercegovini sa fokusom na oblast zapošljavanja i samozapošljavanja“.\nNa sastanku je razgovarano o ključnim oblastima u kojima je potrebno provesti reforme s ciljem unapređenja standarda i kvaliteta života mladih u Bosni i Hercegovini, te o konkretnim mjerama kojim bi se taj cilj trebao postići.\nPosebna pažnja je posvećena oblasti obrazovanja, unapređenja poduzetničkih kompetencija mladih i podršci uspostavljanju i razvoju održivih start-up projekata.\nPredsjednik Izetbegović je istaknuo punu podršku SDA svim aktivnostima koje se odnose na unapređenje životnog standarda svih građana Bosne i Hercegovine, a naročito mlade populacije.\n„Grupu 9“ čine mladi političari iz SDA, Demokratske fronte, SDP-a, Naše stranke, Nezavisnog bloka, HDZ-a BiH, HDZ-a 1990, SDS-a i PDP-a, a formirana je uz podršku Nacionalnog demokratskog instituta.


Naftna industrija Srbije (NIS) isplatiće sutra svojim akcionarima dividendu za 2012. godinu, najavila je ta naftna kompanija.\nBruto iznos po akciji je 75,83 dinara, a na račun manjinskih akcionara za pet akcija biće ukupno uplaćeno 322,25 dinara. Ukupna suma za isplatu dividendi iznosi 12,36 milijardi dinara.\nPravo na dividendu imaju svi akcionari koji su bili upisani u Centralnom registru, depou i kliringu hartija od vrednosti kao vlasnici akcija na Dan akcionara V redovne sednice Skupštine akcionara, koji je bio 8. juna 2013. godine.\nAkcionarima koji su kao gradjani dobili po pet akcija NIS-a, oko 2,4 miliona manjinskih akcionara, 20. avgusta će biti uplaćena pripadajuća dividenda na novčane račune u Banci Poštanska štedionica.\nIstovremeno, NIS će uplatiti porez na prihode od kapitala koji za domaća fizička lica iznosi 15 odsto.\nDatum isplate dividendi akcionarima NIS-a u skladu je sa odlukom generalnog direktora kompanije.\nOvoj odluci prethodila je odluka Skupštine akcionara da se za isplatu dividendi izdvoji 25 odsto dobiti ostvarene u 2012. godini, umesto 15 odsto, koliko iznosi minimum predvidjen politikom dividendi kompanije.\nNIS je srpsko-ruska kompanija u većinskom vlasništvu Gaspromnjefta, koji u NIS-u ima oko 56 odsto akcija, dok oko 29 odsto akcija pripada državi Srbiji, a ostatak gradjanima i manjinskim akcionarima.\nTurci zainteresovani za kupovinu "Telekoma Srbija"\nTurske kompanije "Dogus Holding" i "Sabanci Group" iskazale su zainteresovanost za učešće u privatizaciji "Telekoma Srbija", rečeno je danas u Istanbulu na sastanku potpredsednika Vlade Srbije i ministra spoljne i unutrašnje trgovine i telekomunikacija, Rasima Ljajića, sa predstavnicima tih kompanija.\nLjajić se, kako je saopšteno iz njegovog kabineta, sastao u Istanbulu sa generalnim direktorom "Dogus Holdinga" Feritom Šahenkom i izvršnim direktorom "Sabanci Group" Čatajem Ezdogruom, sa kojima je razgovarao o mogućnostima za širenje njihovog poslovanja na tržište Srbije.\nDirektori te dve kompanije, koje spadaju u red najvećih u Turskoj, u odvojenim razgovorima sa Ljajićem, pokazali su interesovanje za ulaganja u oblasti energetike, putne infrastrukture i telekomunikacija, kao i za izgradnju stambenih objekata, tržnih centara i hotela.\nNa sastancima je dogovreno da u toku iduće nedelje stručni timovi pomenute dve turske kompanije posete Srbiju, gde će im biti predstavljeni projekti u oblastima u kojima su spremni da investiraju, kao i raspoložive lokacije za izgradnju šoping molova i hotela.


Prezentacija privrede grada Čačka u Ambasadi USAID |\n— 6. novembar 2015. 69\nU utorak 27.oktobra u ambasadi USAID održan je sastanak kome su prisustvovali: Gradonačelnik Vojislav Ilić, Rukovodilac RPK OJ Čačak Gorana Tanasković, Predsednik Foruma privrednika Čačka Vlade Čvrkić, Anna Boulos savetnik u ekonomskom odeljenju, Džeremi Long Vršilac dužnosti šefa Ekonomske sekcije I Dejan Gajić ekonomski asistent.\nIzvršena je prezentacija privrede grada sa najrazvijenijim sektorima kao i slobodnim zonama za investiranje. Poseban akcenat je stavljen na strukturu uvoza i izvoza kao i podsećanje šta se to u ranijim periodima izvozilo u Ameriku, što predstavlja potencijal buduće saradnje.Predstavljene su i bitne pratece aktivnosti i obrazovni kadar grada, kao i produktivne privredne grane ali i grane u kojima se može odmah investirati.\nPredstavnici grada Čačka i Foruma privrednika su upoznali prisutne sa dosadašnjim aktivnostima i merama podsticaja koje grad preduzima, izvršena je prezentacija privrednog potencijala sa naglaskom na tri oblasti u koje se može odmah investirati i pospešiti bolja saradnja između Čačka i gradova u Americi, i skrenuta je pažnja na skorašnju izgradnju auto puta kao preduslova bolje saradnje kao i blizine aeorodroma čije se puštanje očekuje u skorije vreme. Pomenuta je i velika mogućnost saradnje u obnovljivim izvorima energije, cilkularnoj ekonomiji kao i u IT sektoru.\nZaključak sa sastanka je da je dalje dogovorena saradnja i promocija privrede grada preko Ambasade. Prezentacija privrede grada Čačka na engleskom, biće dostupna na sajtu RPK Kraljevo i koja će poslužiti kao informaciona osnova potencijalnim investitorima. Predstavnici američke ambasade su istakli da za sada nema zainteresovanih investitora, ali da su im informacija od velikog značaja koje oni mogu plasirati i time zainteresovati nove investitore. Takodje im je jako bitna struktura izvoza i uvoza jer na osnovu toga, oni će kontaktirati svoje privrednike. Istakli su značaj skorašnje izgradnje auto-puta kao i aktiviranje aerodroma „Morava“ kao bitan preduslov buduće saradnje.\nPrethodno Sastanak sa državnim sekretarom Ministarstva privrede\nSledeće Forum predlaže izmenu Zakona o eksproprijaciji


Istraživanje je pokazalo da najveći rizik od dobijanja kamena u bubregu imaju deca i tinejdžeri.\n“Bez sumnje antibiotici su spasli milione života i potrebni su za sprečavanje smrti i ozbiljnih posledica infekcija i njihova korist nadmašuje moguće štetne posledice”, rekao je dr Gregori Tejzen, iz dečje bolnice u Filadelfiji, koji se nalazi na čelu istraživačkog tima ove studije.\nNaučnici odranije znaju da antibiotici utiču na ravnotežu bakterija, virusa i gljivica koje žive u i na ljudskom telu. Promene u probavnoj i urinarnoj flori odranije su istraživanjima povezane s kamenom u bubregu, ali do sada nijedno nije pokazalo povezanost između korišćenja antibiotika i kamena u bubregu, naveli su naučnici.\nTagovi :antibiotici, antibiotici štetnost, kamen u bubregu, oskalati


„Pesma i igra su lek“ – Humanitarni koncert u Centru za kulturu – Poportal\n„Pesma i igra su lek“ – Humanitarni koncert u Centru za kulturu\n10/02/2020 10/02/2020 P.Panović0\nKulturno-umetničko društvo „Božidar Dimitrijević Kozica“ iz Drmna organizuje humanitarni koncert pod nazivom „Pesma i igra su lek“, radi prikupljanja sredstava za lečenje Jelene Pavlović i Nataše Savić.\nNa koncertu takođe nastupaju Gradski ansambl narodnih igara i pesama „GANIP“ Požarevac, KUD „Kostolac“, KUD „Klenovnik“, KUD „Ćirikovac“, KUD „Bubušinac“, KUD „Bradarac“, KUD „Poljana, KUD „Kličevac“ i Hor nastavnika Osnovne škole „Kralj Aleksandar I “ Požarevac.\nKoncert se održava danas u 17 časova u Centru za kulturu Požarevac.\nPREOKRET U ISTRAZI PORODIČNE TRAGEDIJE KOD KLADOVA – ŽENA PREŽIVELA NAPAD! Zoran zadržan u policiji!\nU srpskim zatvorima smanjena preopterećenost\nPrvi slučaj korone potvrđen u Kušiljevu kod Svilajnca


Logo aplikacije TikTok na mobilnom telefonu\nKineska aplikacija TikTok za deljenje video snimaka napravila je neočekivan proboj na američko tržište gde je najviše koriste mladi. Vlasti SAD su, međutim, zabrinute zbog potencijalnih pretnji po nacionalnu bezbednosti i privatnost koje predstavlja aplikacija s razigranim i raspevanim tinejdžerima.\nSukob Sjedinjenih Američkih Država i Kine dospeo je na novi teren – kinesku aplikaciju TikTok za deljenje kratkih video snimaka koju masovno koriste tinejdžeri da pokažu svetu kako pevaju, igraju ili se prosto glupiraju, pišu svetski mediji.\nHit među tinejdžerima\nTikTok je poslednja kineska firma koja se našla na meti američkih regulatora, pošto je Vašington pokrenuo procenu pretnji po nacionalnu bezbednost njene kupovine američke aplikacije Musical.ly za milijardu dolara, ističe Rojters (Reuters).\nPreispitivanje TikToka, koji je u vlasništvu Bajtdens tehnolodži (ByteDance Technology Co) iz Pekinga usledilo je pošto su američki kongresmeni izrazili zabrinutost zbog podataka korisnika i bojazan da Kina cenzuriše sadržaje koje vide korisnici u SAD.\nTikTok, koji se nadmeće s aplikacijama kao što su Snepčet (Snapchat) i Instragram, omogućava korisnicima da postave na mrežu kratke video snimke sa specijalnim efektima, često kako igraju, skaču ili pevaju na plejbek.\nTo je jedna od najpopularnijih aplikacija u svetu s više od milijardu preuzimanja globalno, čime je postala prva aplikacija razvijena u Kini koja je to uspela na međunarodnom nivou. Trenutno je četvrta iza Fejsbuka (Facebook), Instagrama i Snepčeta kao najkorišćenija društvena aplikacija u Guglovom Plej storu (Google Play Store).\nAplikacija je izazvala ushićenje među američkim tinejdžerima, ukazuje Rojters. Oko 60 odsto od 26,5 miliona aktivnih korisnika ove aplikacije u SAD su starosti između 16 i 24 godine, navela je kompanija ranije ove godine.\nUspeh TikToka na američkim tržištu se umnogome može pripisati akviziciji aplikacije za pevanje na plejbek Musical.ly 2017. godine.\nTikTok se, međutim, našao u središtu tenzija između SAD i Kine, ističe CNN, pošto su tri američka senatora tražila da se ispitaju potencijalne pretnje po nacionalnu bezbednosti i privatnost koje predstavlja ta aplikacija, s upozorenjem da kineski vlasnik može cenzurisati sadržaj kao što su snimci prodemokratskih protesta u Hongkongu.\nAplikacija za razmenu video sadržaja je, ukazuje CNN, tako u sličnoj poziciji kao Huavej (Huawei), usled zabrinutosti da bi osetljivi podaci Amerikanaca mogli dospeti u ruke kineske vlade.\nTikTok ipak ne postoji u Kini gde njen vlasnik Bajtedens nudi sličnu aplikaciju Doujin, pa zato, tvrdi kompanija, podaci koje sakuplja o korisnicima u SAD, ne podležu kineskom zakonu.\nOdbor za strane investicije u SAD (CFIUS) kontaktirao je vlasnika TikToka, Bajtdens zbog zabrinutosti da akvizicija Musical.ly predstavlja opasnost po nacionalnu bezbednost, navodi američka televizija CNBC, pozivajući se na izvore.\nCFIUS još nije otvorio punu istragu, ali, ističe CNBC, ispitivanje Bajtdensa predstavlja znak da je to telo sve više fokusirano na ranjivost koju donosi prikupljanje privatnih podataka, usred porasta geopolitičkih tenzija i sve većeg fokusa na velike tehnološke kompanije.\nU pozadini slučaja aplikacije omiljene među mladima su globalne ekonomske i političke borbe, što daje drugu dimenziju priči o TikToku, ocenjuje CNBC. Predsednik SAD Donald Tramp (Trump) je više puta optuživao Kinu da vara u trgovini, dok kongresmeni iz obe stanke ukazuju na kinesku krađu intelektualne svojine američkih kompanija, kao i na užasno stanje ljudskih prava pod predsednikom Si Đipingom.\nS druge strane, ukazuje CNBC, pojedini čelnici američkih tehnoloških firmi, pod intenzivnim fokusom regulatora, usmerili su se na Kinu, tvrdeći da je bolje da podatke poseduju samo američke kompanije.\nFejsbuk koji je neuspešno pokušao da se proširi u Kini, sada se suočava s direktnom konkurencijom TikToka koji je otvorio i kancelariju blizu Fejbukovih kako bi mogao mamiti njegove zaposlene. Direktor Fejsbuka Mark Zakerberg (Zuckerberg) je nedavno kritikovao TikTok zbog cenzurisanja sadržaja, dok je sam suočen s kritikama što njegova društvena mreža odbija da ukine političke oglase s lažnim tvrdnjama.\nUspon naizgled bezazlene aplikacije primorala je Amerikance da razmisle o svetu koji je pod uticajem društvenih medija iz Kine, ocenjuje Njujork tajms (The New York Times).\nTikTok negira da cenzuriše politički sadržaj i na aplikaciji se mogu naći snimci podrške protestima u Hongkongu, ukazuje list, dodajući da iako Bajtdens nije produžena ruka Komunističke patrije, ta kompanija svoj uspeh umnogome duguje sposobnosti da plovi političkim vodama u Pekingu i veštini da isporuči trivijalan sadržaj koji može proći cenzore.\nPredstavnici TikToka brane se tvrdnjom da aplikacija podatke američkih korisnika skladišti lokalno, kao i da kineska vlada nikada nije tražila da ukloni politički osetljiv sadržaj, niti da bi TikTok to uradio ako bi Peking tražio. Ali ta tvrdnja, ističe Njujork tajms, ne pokriva širinu pritiska pod koji Peking stavlja medijske kompanije u Kini – umesto direktnog cenzurisanja sadržaja, kineski zvaničnici postavljaju smernice medijskim kompanijama koje onda same sprovode cenzuru.\nDa bi poslovale na kineskom internetu, kompanije se moraju povinovati željama vlade, i Bajtdens u tom pogledu nije izuzetak, podvlači Njujork tajms. Pre nekoliko godina ta kompanija je uvela aplikaciju Toutiao za prikupljanje vesti koje mašinskim algoritmima isporučuju korisnicima na osnovu onoga što su prethodno gledali.\nBajtdens je prošle godine kažnjen zbog "nezdravog" sadržaja na jednoj od svojih aplikacija koju je morao da ugasi jer su na njoj razmenjivane vulgarne šale i snimci. Vlasnik kompanije Žang Jiming se izvinio zbog sadržaja koji nije saglasan s "osnovnim socijalističkim vrednostima". Izvinjenje je, ocenjuje Njujork tajms, prihvaćeno, a Žang je bio jedan od glavnih govornika na tehnološkoj konferenciji koju su organizovali kineski regulatori interneta. Njegova tema je bila strategija Bajtdensa za globalno širenje.\nMože li TikTok omogućiti izvoz represije?\nTikTok pretvara tinejdžere u zvezde i od luckastih snimaka pravi viralne senzacije, ali strepnje u vezi s tom aplikacijom zahvataju širu brigu o mogućnostima Kine da izvozi svoje antidemokratske norme, ocenjuje Vašington post (The Washington Post) u uredničkom komentaru.\nIako šefovi TikToka tvrde da podatke skladište lokalno, čime podaci o obrascima ponašanja ili ličnim karakteristikama korisnika nisu "predmet kineskog zakona", razumno je pitati, ističe list, da li njena krovna kompanija u Kini može da ne prihvati zahteve represivnog režima za ciljano špijuniranje.\nKina nastoji da proširi svoj domašaj koliko god je moguće, ocenjuje Vašington post. Doujin, kineska verzija TikToka, uveliko je cenzurisan i pretnja je, dodaje list, da cenzura neće završiti na granicama Kine.\nMnogi od 25 miliona američkih korisnika TikToka su maloletnici koji će u narednim godinama moći da glasaju, a neki će biti na pozicijama moći, ukazuje Vašington post, dodajući da su podaci o takvim korisnicima dragoceni resurs. Kineski studenti na američkim univerzitetima već pokazuju kako predsednik Kine Si Điping nameće svoj režim u svetu – oni fizički žive u SAD ali obitavaju u kineskom sajber prostoru gde su pod nadzorom s ograničenim konzumiranjem medija i teško mogu da se oslobode nametnutog pogleda na svet.\nTikTok je omogućio eksploziju kreativnosti u SAD, omogućivši da nova generacija uživa u nekim od obećanja koje je nudio rani internet, ali je upravo to ono što Kina preti da uništi, ocenjuje liberalni američki list i ističe da vlada SAD treba da uradi sve što može da osigura da zemlja koja ne dozvoljava demokratiju, ne može da izvozi autoritarizam.


Laško spaja poker asova - BasketballSphere\nABA liga EVROPA IZDVAJAMO Uncategorized VESTI\nLaško spaja poker asova\nJugoslovenska košarka je uvek bila sinonim za najbolju košarku na svetu koja može da se pohvali brojnim peharima i istorijskim dostignućima. Zbog toga su se u 2019. godini udružile četiri legende u misiji povezivanja regiona upravo kroz ovaj sport. Njihova imena govore mnogo: Aleksandar Đorđević, Dino Rađa, Radoslav Nesterović i Bogdan Tanjević\nGodinu pred nama obeležiće predstojeći FIBA Svetski kup, ali i nova regionalna kampanja za Laško pivo u kojoj su se prvi put okupili pomenute košarkaške veličine, ali i igrači iz njihovih zemalja.\nLegende balkanske košarke pred sobom imaju zajednički cilj – da budu glavni motivatori mladih igrača koji treba da nauče kako da izgrade svoj karakter i na najbolji način se pripreme za izazove koji ih očekuju. Đorđević, Tanjević, Rađa i Nestorović veruju, baš kao i Laško, da se karakter gradi i razvija predanim vežbanjem, a da svaki rad biva nagrađen uspehom.


Walmart započinje program dostave samohodnim vozilima u Ostinu, Majamiju i okrugu Kolumbija - Biznis.rs\nOnline naručivanje namirnica spojeno sa automatskom vožnjom\n15.9.2021 20:36 Izmenjeno: 12:05 Autor: Redakcija Biznis.rs 0\nWalmart će proširiti svoj nedavno započeti program nabavke samovozećih vozila tako da uključuje kompanije Ford Motor i Argo AI. Najavljena saradnja će podrazumevati upotrebu...\nWalmart će proširiti svoj nedavno započeti program nabavke samovozećih vozila tako da uključuje kompanije Ford Motor i Argo AI. Najavljena saradnja će podrazumevati upotrebu modela Ford Escape na hibridni pogon i sa Argo AI naprednom tehnologijom, za isporuke koje Walmart obavlja u Majamiju, okrugu Kolumbija i gradu Ostin u Teksasu.\nProgram će omogućiti korisnicima Walmarta da naručuju namirnice i druge artikle online, posle čega će im paket biti dostavljen autonomnim vozilom, piše The Verge.\n„Uzbuđeni smo što ćemo proširiti naše napore na usavršavanju autonomne isporuke na tri nova tržišta zajedno sa Argom i Fordom“, rekao je Tom Vord (Tom Ward), viši potpredsednik kompanije Walmart za isporuke. „Ova saradnja će omogućiti da isporučujemo proizvode u domove naših kupaca sa neuporedivom brzinom i lakoćom.“\nFord i Walmart su još 2018. godine započeli pilot program sa samohodnim vozilima. Maloprodajni gigant trenutno upravlja pilot projektom za automatsku isporuku, za koji je angažovana kompanija Cruise, u kojoj udeo imaju Gatik, General Motors i sam Walmart.\nPoručivanje namirnica putem interneta centralni je deo Walmart+ programa koji funkcioniše putem učlanjenja, i koji je pokrenut pre godinu dana. Jedna od pogodnosti programa je besplatna, neograničena dostava namirnica do domova naručioca. Cena ove usluge se takmiči sa visinom naknade za korišćenje dostavnih servisa Amazon Prime.\nWalmart, kao najveći trgovac mešovitom robom u SAD, tokom pandemije je zabeležio dramatičan rast online prodaje jer je veliki broj potrošača ostao u svojim domovima. Njegova prodaja putem e-trgovine u SAD porasla je 79 odsto u prošloj fiskalnoj godini, koja se završila 31. januara. Ipak, Walmart još uvek ne ostvaruje profit u ovom konkretnom poslovnom segmentu jer i dalje ima velike troškove u naporima da ga što više automatizuje.\nNovi poslovni dogovor sa Fordom i startapom Argo podrazumeva da će na tri pomenute lokacije biti raspoređene male flote samohodnih automobila, sa planom da se vremenom prošire. Argo AI, koji Ford zajedno poseduje sa nemačkim proizvođačem automobila Volkswagenom, već neko vreme testira samovozeća vozila sa svojim AI sistemom za upravljanje.\nAUTOMOBILI FORD HI-TECH LIFESTYLE ONLINE KUPOVINA SJEDINJENE AMERIČKE DRŽAVE WALMART\nDo kraja maja započinje izdavanje kredita iz druge garantne šeme za pomoć…


Više od 700 dece u Gornjem Milanovacu na treningu najmlađih odbojkaša sa Vladimirom Grbićem u okviru projekta "Naša strana mreže 2015." – "prve lopte" dobilo 20 mališana\nVladimir Grbić, potpredsednik OSS, proslavljeni odbojkaški reprezentativac i osvajač zlatne medalje na Olimpijskim igrama u Sidneju 2000. u okviru projekta Odbojkaškog saveza Srbije i Kompanije "Vip mobile", generalnog sponzora OSS, "Naša strana mreže 2015." održao je juče javni trening sa najmlađim odbojkašicama i odbojkašima u dvorani "Breza" u Gornjem Milanovcu, kojem je prisustvovalo više od 700 dece. Treningu su prisustvovale odbojkašice OK "Takovo Zvezda Helios" i odbojkaši "Metalac Takova".\nCilj projekta "Naša strana mreže 2015."je popularizacija odbojke u gradovima i široj društvenoj zajednici uz angažovanje nekadašnjih igrača, velikana srpske odbojke u godini u kojoj se obeležava 15 godina od najvećeg uspeha naše odbojke – zlatne medalje na Olimpijskim igrama u Sidneju.\nPosle javnog treninga Vladimira Grbića, odigrana je revijalna utakmica timova sastavljenih od devojčica i dečaka, koju je sudio Uroš Petrović, odbojkaški sudija iz Gornjeg Milanovca.\nAleksandar Boričić, predsednik OSS, predao je Miroslavu Milovanoviću, zameniku predsednika opštine Gornji Milanovac, zastavicu "Naša strana mreže", dok je Vladimir Grbić predao zastavicu Vladimiru Petroviću, predsedniku OK "Takovo". Ovom prilikom gospodin Boričić je obećao da će šest gornjomilanovačkih mladih odbojkaša uzeti učešće na odbojkaškom takmičenju u Instambulu.\nTokom treninga je sprovedena i akcija "Moja prva lopta" u okviru projekta "Naša strana mreže 2015.", a svoje prve lopte su dobili: Nevena Čolić, Dijana Đokić, Mina Dmitrić, Mihailo Milanović Matijević, Ivana Hadžić, Nikolina Marjanović, Magdalena Kurćubić, Vanja Vukadinović, Milica Cicović, Anđela Ilić, Jana Pantić, Aleksandra Kostovski, Dunja Nikolić, Đurđa Đorđević, Dunja Mijatović, Iva Cvetković, Nataša Mijatović, Vladana Jakovljević, Helena Sajić i Jana Jakovljević.\nPo završetku manifestacije održana je konferencija za novinare u Pres centru stadiona FK "Metalac", na kojoj su se gostima i predstavnicima medija obratili Petrašin Jakovljević, generalni director Kompanije "Metalac", Vladimir Petrović, predsednik OK "Takovo", Vladimir Simić, predstavnik Kompanije "Zvezda Helios", Aleksandar Boričić, predsednik OSS, Nenad Golijanin, prvi potpredsednik OSS, i Vladimir Grbić, potpredsednik OSS.\nMiroslav Milovanović, zamenik predsednika opštine Gornji Milanovac, priredio je, nakon manifestacije, prijem za učesnike u svečanoj sali zgrade Okružnog Načelstva Gornjeg Milanovca (zgrada Starog Suda), a zatim predao prigodne poklone Aleksandru Boričiću i Vladimiru Grbiću.


Pez pomaka na pregovorima - rat u Siriji se nastavlja | Dnevnik.ba\nPez pomaka na pregovorima - rat u Siriji se nastavlja\nIzaslanik UN-a za Siriju Staffan de Mistura stavio je naglasak na međunarodnu borbu protiv terorizma dok je u petak zaključivao posljednju rundu mirovnih pregovora o Siriji za koju je kazao da je bila "bez pomaka".\nObraćajući se na konferenciji za novinare nakon pregovora, De Mistura je rekao da Assadovi pregovarači nisu pružili nikakve naznake da su voljni pregovarati o tranziciji, izvještava Reuters.\nIako sirijska vlada uporno predstavnike opozicije opisuje kao teroriste, De Mistura je kazao da se nada da će nagovoriti sve strane da barem sjede u istoj prostoriji tokom sljedeće runde pregovora koja će biti održana u septembru.\nObrazlažući svoj stav o borbi protiv terorizma, de Mistura je kazao da se ona odnosi samo na grupe koje Vijeće sigurnosti UN-a smatra terorističkim, te da se mora provoditi u skladu s humanitarnim pravom i ljudskim pravima.\nKako de Mistura navodi, implementacija rezolucija UN-a o naoružavanju i finansiranju terorista i kretanju stranih boraca je bila veoma spora, ali on očekuje povećane napore protiv grupa na spisku UN-a i koordinirane akcije kada god je to moguće.


Izvor: OkRadio.rs, 02.Avg.2021, 22:55\nPožar koji je zahvatio objekat u ulici Pane Đukića u Vranju, kasno popodne je lokalizovan. Gradonačelnik Slobodan Milenković i načelnik Gradske uprave Dušan Aritonović sa saradnicima, obišli su lokaciju na Ribinskom putu. Prema poslednjim informacijama, teže povređenih nema, ali je petoro građana zatražilo medicinsku pomoć zbog trovanja dimom. Pričinjena je i znatna materijalna šteta na građevinskim objektima i poljoprivrednom zemljištu. Rukovodstvo grada i predstavnici Kancelarije za vanredne situacije apeluju na građane da se ponašaju odgovorno. Osim što je kažnjivo, paljenje strništa je izuzetno opasno. Najbolji dokaz su današnji požari na teritoriji Grada, čiji je uzrok isključivo ljudski faktor. Gradonačelnik Milenković zahvalio se na požrtvovanosti građanima,...\nIzvor: RTS, 03.Avg.2021, 12:19\nNa teritoriji Pčinjskog okruga tokom jučerašnjeg dana zabeleženo je 27 manjih požara na otvorenom prostoru, na nekoliko različitih lokacija, uglavnom suve trave, niskog rastinja, a delom i borove i mešovite šume. . Vatrogasci su ugasili 22 pozara, među kojima...


Danica Đokić | 12. apr 2022.\nReporteri traže od novih srpskih zvaničnika da odgovore na istorijski izazov i snažno podrže pravo na informisanje i slobodu štampe (foto: Nemanja Jovanović / Cenzolovka)\nPovodom godišnjice ubistva novinara Slavka Ćuruviju, Reporteri bez granica (RBG) pozivaju zvaničnike izabrane na predsedničkim i parlamentarnim izborima u Srbiji da snažno podrže pravo na informisanje. Ova organizacija posebno se zalaže za aktivno političko delovanje u korist slobode štampe, pravosudnog sistema koji štiti novinare i zakonodavnog i regulatornog okvira koji garantuje nezavisnost medija.\nJedanaestog aprila navršile su se 23 godine od ubistva istraživačkog novinara Slavka Ćuruvije, ali počinioci zločina još uvek nisu osuđeni. Presudu četvorici optuženih, od kojih je jedan u bekstvu, uskoro će doneti Apelacioni sud. Slučaj Slavka Ćuruvije, koji je simboličan kada je nekažnjivost zločina nad novinarima u Srbiji u pitanju, podseća i na pretnje sa kojim se njegove kolege i danas suočavaju, a koje su prethodile njegovom ubistvu: optužbe da su državni neprijatelji, klevetničke kampanje, praćenje i napade.\nŠtaviše, kao i 1999. godine, nezavisni mediji moraju da se takmiče sa onima koji šire propagandu, a poslednji slučaj je tokom izveštavanja o ratu u Ukrajini.\nAko političari usvoje naše preporuke, ojačaće izglede za članstvo Srbije u Evropskoj uniji, ali i sposobnost evropskog projekta da se odupre globalnim pretnjama (Pavol Salaj, RBG)\nPredsednički i parlamentarni izbori – održani 3. aprila – u ovoj napetoj atmosferi mogu biti prilika da se udahne novi život u odbranu pouzdanog i kvalitetnog novinarstva. Dok rezultati izbora još uvek nisu zvanično potvrđeni, RBG dostavlja na javnu raspravu 10 konkretnih preporuka (pripremljenih u saradnji sa stručnjacima iz Srbije), u vezi sa politikom, pravosuđem i regulacijom koje bi primenili budući predsednik, premijer i članovi parlamenta.\n„Rat u Ukrajini podsetio je i Srbiju i ostatak Evrope na veliki značaj pouzdanih vesti i informacija za našu bezbednost”, rekao je Pavol Salaj, šef odseka RBG za EU i Balkan. „Kada je reč o ubistvu Slavka Ćuruvije, ono predstavlja sećanje na pretnje i nekažnjivost sa kojima se suočavaju oni koji su preuzeli baklju njegove novinarske profesionalnosti i nezavisnosti.”\n„Tražimo od zvaničnika izabranih na predsedničkim i parlamentarnim izborima u Srbiji da odgovore na ovaj istorijski izazov i usvoje snažnu proaktivnu politiku u pogledu prava na informisanje i slobodu štampe. Ako političari usvoje naše preporuke, ojačaće izglede za članstvo Srbije u Evropskoj uniji, ali i sposobnost evropskog projekta da se odupre globalnim pretnjama.”\nDESET PREPORUKA ZVANIČNICIMA IZABRANIM NA IZBORIMA U SRBIJI\nA. Aktivna politička odbrana medijskih sloboda i prava na informisanje\nSistematski i javno osuđivati pokušaje klevetanja i verbalne napade, posebno kada ih počine političari, uključujući i članove njihovih partija.\nPokazati nultu toleranciju prema političarima koji napadaju medije, što uključuje njihovo suspendovanje sa važnih funkcija ili primoravanje da podnesu ostavke.\nOdgovarati na sva pitanja medija i zahteve za pristup informacijama. To će doprineti pluralističkom, poštenom i uravnoteženom medijskom izveštavanju.\nPredložiti zakon koji proširuje pristup državnim informacijama (Zakon o slobodi informisanja) i štiti novinare od SLAPP tužbi – strateških tužbi protiv učešća javnosti.\nB. Pravosudni sistem koji štiti novinare\nTužiocima obezbediti obavezujuća uputstva za preduzimanje hitnih mera u slučajevima nasilja nad novinarima i medijima i obezbediti brzo i redovno sprovođenje tih uputstava.\nC. Regulatorni okvir koji promoviše nezavisnost medija\nOsigurati da Regulatorno telo za elektronske medije (REM) radi nepristrasno i efikasno, posebno:\nSmanjiti udeo članova Saveta REM-a koje imenuju politički organi;\nUčiniti donošenje odluka REM-a transparentnijim – povećati dostupnost njegovih odluka javnosti na sajtu i otvoriti njegove sednice za javnost putem video-prenosa;\nDati ovlašćenja REM-u da suspenduje dozvole i omogućiti javne rasprave o predlogu za proširenje ovlašćenja REM-a kako bi mogao da kažnjava medije.\nPravično dodeljivati budžetski novac medijima, osiguravajući da:\nČlanovi žirija koji biraju primaoce budu kvalifikovani;\nNovac bude dodeljen samo medijima koji poštuju Kodeks novinara Srbije, te da je Savet za štampu uključen u proces donošenja odluka i da se vodi računa o evropskim standardima profesionalnih novinarskih procedura, kao što je Inicijativa novinarskog poverenja koju je pokrenuo RBG;\nProces odlučivanja žirija bude transparentan, posebno kriterijumi za izbor, te da se izveštaji o odlukama žirija redovno objavljuju.\nTransparentno i bez političkog uticaja dodeliti nacionalne frekvencije emitovanja medijima koji poštuju Kodeks novinara Srbije.\nSrbija zauzima 93. mesto od 180 država u Svetskom indeksu slobode medija RBG za 2021. godinu.\nMedijski zakoni REM Reporteri bez granica\n← Kratka istorija propagande (4): Svi smo mi propagandisti i svi smo mi žrtve propagande\nBodrožić: Država očigledno ima ljude koji su saučestvovali u ubistvu Ćuruvije →